Linnea borealis: elokuuta 2021\nVoisiko sanoa, että ihan tolkuton määrä tukkakoskelonuorukaisia järvellä.\nUivat ja rantautuivat kalliolle. Pääsin laskuissani yli kahteenkymmeneen.\nLähettänyt Kirlah klo torstaina, elokuuta 12, 2021 4 kommenttia:\nEn olisi uskonut muutama vuosi sitten, että joskus vielä odotan iltojen pimenemistä. Mutta niin vain kävi, että jo heinäkuun alusta lähtien aloin odotella, milloin olisi niin pimeää yöllä, että voisi houkutella valolla yöperhosia. Eilen illalla oli toinen kerta tänä kesänä sitä hommaa, ja sattui hyvä ilma: lämmin ja pilvinen. Pitkälti toistakymmentä erilaista yökköstä tai mittaria eksyi näyttäytymään. Kivoimpana tämä vadelmavillaselkä.\nKummallisinta, että muutama päivä aikaisemmin laittamalleni houkutusvalolle tuli ihan eri perhoset kuin eilenillalla. Silloin hyökkäsi pimeydestä ensimmäisenä valotelineen koukkuun tarrautumaan siniritariyökkönen. Komea se on alapuolen siivistäänkin.\nEikä mennyt kauaakaan, kun keltaritariyökkönen räpiköi puun rungolle.\nJa ihmeellisintä, että kokonainen värisuora ritareita kampesi itsensä näytille. Kulmaritariyökkönen saapui heti perään.\nToistakymmentä perhosta oli tuonakin iltana, mm. suruyökkönen, Sekin aika isonkokoinen, mutta en olisi sitä puun rungolta havainnut, ellen olisi nähnyt sen siihen lentävän. Niin on hyvä suojaväri, ei helposti löydä, ellei tiedä, että tuosta pitäisi jotain perhosta etsiä.\nHyvin on kesän mittaan ollut päiväperhosiakin. Tänä vuonna on ollut runsaasti suruvaippoja ja sitruunaperhosia, myös keisarinviitoilla on ollut hyvä vuosi. Kyllä olen kovin tyytyväinen, että muutama vuosi sitten sain istutetuksi auringonhattuja penkillisen. Niissä on tänäkin vuonna ollut niin mahdottomasti perhosia, ettei mitään määrää, ja monia eri lajeja. Sitruunaperhonen tykkää tästä kukasta kovasti. Mutta on siinä ollut rutkasti myös keisarinviittoja, neitoperhosia, herukkaperhosia, nokkosperhosia, onpa vilahtanut losto- ja pikkukultasiipiäkin ym. Jopa idänpronssiyökkönen ja gammayökkönen tulivat jo päivällä herkuttelemaan. Suruvaipat eivät niinkään välittäneet näistä, ne ryypiskelivät mieluummin perhosbaarillani.\nHarvoin enää tulee minulle eteen aivan uusia tuttavuuksia. Eräänä päivänä oli kuitenkin kaaliperhonen. En ole Suomessa vielä onnistunut kaaliperhosta kuvaamaan, ja sekin kohtaaminen jäi yhteen päivään ja yhteen yksilöön, jonnekin jatkoi matkaansa. Mutta olin onnellinen uudesta lajista. Lanttuperhosia sen sijaan on lennellyt rutkastikin joka vuosi.\nEräällä niityllä kohtasin tänä kesänä itselleni aivan uuden päiväperhosen: idänniittyperhonen. Tällaiset uudet lajit riemastuttavat aina kovasti.\nLähettänyt Kirlah klo maanantaina, elokuuta 09, 2021 3 kommenttia:


Terveiset Webhelp Albaniasta!\nWebhelp on aloittanut toiminnan Tiranassa\nWebhelp, johtava maailmanlaajuinen asiakaskokemuksen ja yritysratkaisujen toimittaja, on ylpeänä avannut uuden toimipisteen Tiranaan. Toimipiste avattiin virallisesti 15. huhtikuuta 2021, ja se sijaitsee korkealuokkaisessa liikekeskuksessa, Arena Centerissä, Air Albania -stadionin tiloissa. Albanian tiimi tukee globaaleja asiakkaita tarjoamalla täysimittaisia asiakaskokemuspalveluja pääasiassa italiaksi, saksaksi, englanniksi, espanjaksi ja ranskaksi, mutta myös albaaniksi ja kreikaksi paikallisille kumppaneille.\nHyödyntämällä 20 vuoden kokemustaan erittäin tehokkaiden BPO-ratkaisujen toimittamisesta, Webhelp pyrkii myötävaikuttamaan Tiranan taloudelliseen kehitykseen. Noudattaen visiotaan – liiketoiminnan tekeminen inhimillisemmäksi – ja luottamalla vankkaan ja ainutlaatuiseen yrityskulttuuriinsa, joka perustuu yli 90 000 intohimoisen ”game changerin” yhteisöön, Webhelp pyrkii auttamaan asiakkaita tavalla, joka tuottaa todellista lisäarvoa.\n”Ihmiset ensin” -ajatusmallimme perustuu vahvaan vakaumuksemme siitä, että kun asetat ihmiset tekemisen ytimeen, kaikki herää eloon. Jokainen Webhelpiläinen tuo erilaisen energian, omanlaisen intohimon ja impulssin ja ainutlaatuisen joukon taitoja ja kykyjä. Tämä DNA-säie erottaa meidät.\nNäemme tulevaisuutesi kanssamme!\nOletko kieliosaaja, joka pyrkii nauttimaan joka päivästä uutena seikkailuna? Etsitkö haastetta ja haluat kasvaa? Tämä voi olla upea tilaisuutesi työskennellä osana globaalia tiimiä.\nWebhelp on ”People First”-yritys. Intohimoisten ”game changereiden” maailmanlaajuinen verkosto. Kuulostaako paikalta, jossa menestyisit? Selaa avoimia työpaikkoja ja hae liittyäksesi joukkueeseemme.\nKatso kaikki ja rajaa hakua\nValitse kaupunki saadaksesi yhteystiedot\nOta yhteyttä Tutki tätä maata\nHei, valmiina aloittamaan keskustelu!


Hyvinvoiva asiakas - Sitowise\nAsiakkaidemme hyvinvointi on meille tärkeää ja toimintamme edellytys.\nTeemme merkittävimmät ympäristötekomme asiakkuuksiemme kautta, joten kehitämme jatkuvasti vastuullisuutta edistäviä ja ympäristöä säästäviä palveluitamme sekä osaamistamme. Haluamme kasvattaa näiden palveluiden osuutta liiketoiminnassa ja löytää uusia ratkaisuja, joilla voimme tukea yhteisöjen ja asiakkaidemme hyvinvointia vielä paremmin.\nKaikki asiakkaamme voivat luottaa siihen, että huomioimme vastuullisuuden suunnittelussamme ja toiminnassamme. Toteutamme projektit vastuullisesti, turvallisesti ja luonnonresursseja säästäen. Yhdistämällä vastuullisuusnäkökohdat ja digitaaliset ratkaisut teemme kestävää tulevaisuutta todeksi joka päivä.\nMittaamme valikoituja ympäristöä säästäviä palveluitamme, asiakastyytyväisyyttä ja tietomallintamisen käyttöä. Ympäristöä säästäville palveluille olemme asettaneet mittarit huomioiden eri liiketoiminta-alueemme. Lisäksi vuosittain arvioimme keskeisten palvelujemme ympäristövaikutuksia ja toteutettujen toimenpiteiden vaikuttavuutta. Tarkastelussa haetaan erityisesti keinoja palveluiden ympäristöystävällisyyden lisäämiseksi sen sijaan että haettaisiin pelkästään mitattavia arvoja.


Anna Aaltonen on pitkän linjan kokonaisarkkitehti ja konsultti, mutta työskennellyt myös ns. asiakasorganisaatioissa, kuten Fortumin pääarkkitehtina. Arkkitehtuurikokemusta hänellä on jo viidentoista vuoden ajalta. Annalle arkkitehtuuri on työ ja harrastus - nimittäin kokonaisarkkitehtuurin osaamisyhteisössä toimiminen. Anna on intohimoinen mallintaja, joka innostuu aina uusista haasteista, eivätkä perinteisetkään ongelmat ole hänelle vieraita. Vaikka laskutuksen prosessien kuvaaminen voi kuulostaa tylsältä, on se asiakkaan liiketoiminnalle merkittävä asia saada haltuun. Annan koulutuksissa pääseekin tutustumaan monenlaisin esimerkkeihin. Anna tuntee myös teorian eli kokonaisarkkitehtuurin kehikot ja välineet. Sertifikaattejakin piisaa, kuten konsulteilla tyypillisesti. Mutta käytännön kokemusta ei voita mikään ja sitä on kertynyt useista erilaisista organisaatioista ja käyttötilanteissa kymmenien arkkitehtuuriprojektien myötä.


Turun rautatieasema ympäristöineen suojeltu rakennusperintölailla (Varsinais-Suomi) - Tiedotteet 2019 - ELY-keskus\nAsemarakennus, asemapäällikön talo ja asuinkasarmi sekä kokonaisuuteen liittyvät aukio ja piha-alueet ja Asemanpuisto on suojeltu 12.8.2019 annetulla päätöksellä rakennusperintölailla. Suojelu koskee asemarakennuksen ulkoarkkitehtuuria ja rakennukseen liittyvää laiturikatosta, rakennusrunkoa ja sisätiloista tuulikaappia ja siihen liittyviä entisiä puhelinkioskeja, keskihallia parvineen ja portaineen, alkuperäisiä puupaneloituja lipunmyyntikioskeja ja toisen kerroksen ravintolasalia. Puisten asuinrakennusten (asemapäällikön talo ja asuinkasarmi) osalta suojelu koskee niiden ulkoarkkitehtuuria ja rakennusrunkoa. Suojeltava piha-alue käsittää asema-aukion, asuinkasarmin ja asemapäällikön talon piha-alueet ja Asemanpuiston päätöksenä liitteenä olevan karttaliitteen mukaisesti. Suojeltuja rakennuksia ja alueita koskevat päätöksellä annetut suojelumääräykset.\nAsemanpuiston päätöksen 12.8.2019 karttaliite.pdf\nTurun rautatieasema ja sen piha-alueita. Kuvat: Kirsti Virkki\nVarsinais-Suomen ELY-keskus on ottanut omasta aloitteestaan asian vireille lain rakennusperinnön suojelemisesta annetun lain mukaisena asiana 23.2.2015. Rakennukset ympäristöineen sisältyvät Sopimuksen menettelytavoista valtakunnallisesti merkittävien rautatieasema-alueiden säilyttämiseksi ja suojelemiseksi (Rautatiesopimus) 22.9.1998 kohdevalikoimaan. ELY-keskus on laajentanut vireille ottoa ja ottanut 23.5.2018 omasta aloitteestaan vireille Asemanpuiston suojelun osana kokonaisuutta.\nRautatiesopimuksen osapuolet ympäristöministeriö, Museovirasto, Ratahallintokeskus, VR-Yhtymä Oy, Valtion kiinteistölaitos (nyk. Senaatti-kiinteistöt) ja Metsäntutkimuslaitos sitoutuivat kohteiden säilyttämiseen ja suojeluun. Rautatiesopimuksen mukaan suojeltujen kohteiden säilyttäminen ja suojelu sekä suojelusta luopuminen ratkaistaan siinä yhteydessä, kun alueen tai sen rakennusten kehittämisen ja käytön suunnitteleminen tai luovuttaminen on ajankohtaista. Voimassa olevassa vuoden 1897 asemakaavassa ei ole käsitelty suojelua.\nTurun rautatieasema on tunnettujen ja tunnustettujen rakennushallinnon arkkitehtien suunnittelema. Se on erittäin korkeatasoinen esimerkki funktionalistisesta liikennearkkitehtuurista ja asemarakennusten tilajärjestelyistä. Asemapäällikön talo ja asuinkasarmi edustavat rautateiden tyyppipiirustusten mukaan rakennettua rautateiden arkkitehtuuria tyypillisimmillään. Asemarakennus ja puiset asuinrakennukset ovat säilyttäneet hyvin rakentamisaikansa piirteet. Asemarakennus ja puiset asuinrakennukset muodostavat merkityksellisen, ilmaisuvoimaisen kokonaisuuden rautateiden arkkitehtuuria 1800-luvun lopulta, 1900- luvun alkupuolelta ja 1940-luvulta. Asemanpuisto sisältyy yhdessä rautatieaseman alueen kanssa valtakunnallisesti merkittäviin rakennettuihin kulttuuriympäristöihin (RKY2009, Turun rautatieympäristöt).\nRakennussuojelua koskeva päätös 12.8.2019_Turun rautatieasema_VARELY-465-2015.pdf (1,8 Mt)\nylitarkastaja Ulla Riipinen, 0295 023 052


Blu-ray-leffat | sivu 42 | DVD Plaza\nSivu 42 / 133 < Edellinen 1 ← 40 41 42 43 44 → 133 Seuraava >\nEihän DVD-levyjenkään kuvanlaatu ollut täyttä timanttia niiden ensimmäisten vuosien aikana.\nSolo sanoi: ↑\nNoin kymmenkunta BD-levyä (Pirates 1-3 euro, Rambo 4 jenkki, From Hell euro, Kingdom of Heaven euro, Apocalypto britti, I Am Legend euro jne.) on tullut pyöritettyä ja jotenkin on alkanut tuntua, että laatu on kuvan suhteen vähän mitä sattuu.\nAinakin minun mielestäni Pirates 1-3, From hell ja Kingdom of heaven omaavat varsin mainion kuvanlaadun. Mikä näissä on mielestäsi pielessä?\nhyvän DVD:n tasoista kuvaa kalliimalla hinnalla.\nEnpä muista näin äkkiseltään nähneeni ainuttakaan BD-julkaisua, jonka kuva ei olisi piessyt vastaavan DVD-julkaisun kuvaa mennen tullen. Kuulostaa siltä, kuin jossain olisi jotain vikaa, mikäli BD:t näkyvät DVD:n tasoisina.\nPielessä ei varsinaisesti ole mikään, mutta kun piti nämäkin ko. elokuvat mennä ostamaan uudestaan, vaikka hyllystä jo ennestäänkin löytyivät ja mitä jäi käteen? Ainoastaan piirun verran parempi kuva ja tietysti parhaassa tapauksessa monikanavainen PCM-ääni. Itse itseltäni kysyen: "Kannattiko ostaa uudestaan?" Vastaus on, että ei kannattanut:OI\nJos ko. levyjä (BD-versio vs. DVD-versio) keskenään vertaa, niin tietysti BD:t vievät voiton, mutta ZZ Top:n Live From Texas keikan katsoneena tieto paremmasta tekee kuitenkin kipeää... Eihän näitä pitäisi keskenään edes verrata, mutta silti.\nLisäys: Näytön virkaa toimittaa Pansun 50" Full-HD tv, joten kuvapinta-ala jää melko pieneksi. Tykkikäytössä, kun pinta-alaa kasvatetaan erottuu BD varmasti paremmin edukseen.\nViimeksi muokattu: 24.07.2008\nraimak sanoi: ↑\nPuolenkuun pelit.comista tiedustelin rambo 4 kuvasuhdetta\nkun ilmoittavat sivuillaan kuvasuhteeksi 2.35 ja suomisubit\nmaahantuojalta varmistivat asian ja näin se kuulemma on.\nonko joku tilannut kyseisestä puljusta rambo 4\nja pystyisi näin varmistamaan asian\nTilattua tuli ja takaisin lähti:grr:\nkuvasuhde tietysti 1:78\nPitääpä mainita, että onpas ärsyttävää, kun suurin osa Blu-ray julkaisuista sisältää seuraavan ekstran:\nJotenkin kyllä masentavaa, tosin ei kovin yllättävää, että nämä ensimmäiset blu-rayt on todella torsoja julkaisuja ekstrojensa puolesta.\nOmalla kohdalla kans nämä blu-ray-lätyt ovat olleet sangen mielikuvituksettomia HD DVD -lättyihin verrattuna. Nooh, omistussuhde on tällä hetkellä vielä 4/30 hd dvd -kiekkojen hyväksi, joten en nyt vielä halua alkaa sen suurempia ininäjohtopäätöksiä tekemään. Kuvanlaatupuoli on sentään mielestäni melkeestään samaa tasoa.\nNoh, Pirates of the Caribbeanit sentään ovat poikkeus\nOnko kenelläkään tietoa Dark Cityn suomalaisesta BD-julkaisusta tai vaihtoehtoisesti onko 4.8. Briteissä julkaistavassa levyssä suomenkielistä tekstitystä?\nEiV ei mielestäni laita suomitekstehä julkaisuihinsa. Kuvanlaatukin saattaa olla mitä sattuu\nKuvanlaatukin saattaa olla mitä sattuu\nJos Eurooppaan tulee sama versio kuin jenkeille, niin taitaa olla tosiaan mitä sattuu. AVS ainakin kuohuu kuvanlaadusta - tai sen puutteesta.\nToisaalta, ehkä se kuvanlaatu on kuitenkin parempi kuin ei-anamorfisessa R2-levyssäni (eka brittijulkaisu).\nJos Eurooppaan tulee sama versio kuin jenkeille, niin taitaa olla tosiaan mitä sattuu.\nPahaltahan se näyttää kaappausten perusteella. Tekisi mieli hieman itkeä tirauttaa kun yksi ehdottomista suosikeista on pilattu\nNo voi perskele, Dark City oli tarkoitus laittaa hankintaan heti kun selviää onko aluekoodia. :grr:\nYksi Lensi Yli Käenpesän ei ole kuulemma myöskään mitään huippulaatua, mutta ei tuota lyttyynkään ole haukuttu. Jenkkiversio on R0 ja suomitekstit löytyy.\nDark City arvostelu\nEhdin jo pelästyä, mutta hyvältähän tämä vaikuttaa...\nEi saa pelotella!\nLoistavaa.. itse meinasin pitää perus dvdn tuosta, mutta kun tulee noinkin hyvänä versiona ulos niin pitää päivittää.\nOnko tuo Dark Cityn aluekoodilukitus myös kierrettävissä kuten joissain muissakin New Linen julkaisuissa?\nEnpä tiedä, mutta tätähän saa jo maanantaina Euroopastakin.\nHeikolta näyttää. http://movietyme.blogspot.com/2008/07/dark-city-directors-cut-region-coded.html


Italia viehättää aina - Seura.fi\nItalia viehättää aina\nSuomen kanavat tuovat tänäkin keväänä ruutuun italialaisen television parhaimmistoa.\nVokaalit venyvät hellyttävästi, ärrät pärähtävät. Lämmin aurinko valaa kultaa kauniiden kasvonpiirteiden ja tuuheiden hiusten ylle. Ihanien ruokien tuoksu ei harmi kyllä yllä aivan nenään saakka.\nAllora, murhattiinko jossakin joku? Komea komisario selvittää.\nSuomen televisioon asti yltäneissä fiktio- ja ruokasarjoissa Italia on perinteisesti ollut todellisuuspakoinen paratiisi, aivan eri maa kuin se juonittelujen spagetti, joka luikertelee uutisissa mafiaoikeudenkäynteineen ja pääpelle Silvio Berlusconeineen.\nPohjoisille ruuduillemme saapuu italosarjoista kovalla rahalla tehty parhaimmisto, viime vuosina esimerkiksi epookkidraama Ihana Elisa ja uusintakierroksensa sunnuntaina aloittava Komisario De Luca.\nOikean Italian katsotuimpiin kuuluvat jalkapallon ja formuloiden lisäksi dubattu Kauniit ja rohkeat sekä kokoillan suorat studiolähetykset, joissa ei säästellä älyvapaita visailuja ja paljasta pimupintaa.\n”Italialaiset ovat varieteeviihteen mestareita”, kertoo Suomen virallinen italiansuomalainen, TV5:n uuden Ruokamatkalla-sarjan kuvauksissa vieraillut juontaja Ella Kanninen.\n”Lähetykset saattavat kestää monta tuntia, ja niissä on vaihtuvia musiikki- ja tanssiesityksiä. Bailando con le stelle (Tanssii tähtien kanssa) on myös hyvin suosittu”, Kanninen toteaa. Formaatin italoversiossa ovat kilpailleet muun muassa Kauniiden ja rohkeiden Ronn Moss (Ridge) ja Daniel McVicar (Clarke).\nKanninen on tänä keväänä ajankohtainen yhdeksänosaisessa sarjassa Tie Roomaan: Kaksi pientä elefanttia, jossa Kanninen matkaa vanhaa pyhiinvaellusreittiä pitkin Alpeilta Roomaan. Keskiviikon jaksossa ihmetellään itseään paavia, Torinon käärinliinoja ja niiden rocktähtimäistä vetovoimaa.\nNykyisin yhä useampi nuori italialainen jättää kotimaansa, syinä muun muassa valtava nuorisotyöttömyys ja kirkon julistama pyhimysmäisen äitiyden ihanne valo- ja varjopuolineen.\nMaastamuutto on Italiassa ollut jatkuvaa alkaen siitä, kun isovaari laivalipun Amerikkaan osti. Lähiviikkojen italo-tv-tarjonnan helmi Italia, ota tai jätä (2011) päivittää poismuuttoa harkitsevien mietteet keskelle saapasmaan tämänhetkistä lämmön, kauneuden ja hälläväliä-meiningin yhdistelmää.\nDokumentin aluksi akateemisesti koulutettu Gustav harkitsee muuttoa Roomasta edullisempaan Berliiniin. Ystävä Luca vie epäröijän Italian kiertoajelulle, jossa he kohtaavat Berlusconin puolesta mieltä osoittavia eläkeläisiä ja kahvipannutehtaan, jonka tuotanto on siirretty Romaniaan. Sisiliassa he käyvät paikkakunnalla, jossa EU-rahojen huijaamiseksi aloitettuja, hylättyjä betonirakennelmien runkoja on niin monta, että niille on perustettu festivaali.\nLähiviikkoina Suomen tv jatkaa fiksujen italo-ohjelmien esittelyä. Edellä mainittujen lisäksi ruutuaikaa saavat dokumentit Vinyylimania ja Roomalaisajan hylkylöytö. Kriisien Italia -teemalauantai jatkuu Italia, ota tai jätä -dokumentin jälkeen elokuvalla Il Divo, joka kertoo maan toiseksi surullisenkuuluisimmasta pääministeristä Giulio Andreottista jylhänkomein kuvin.\nItalia, ota tai jätä la klo 21.00 Teema\nIl Divo la klo 21.50 Teema\nKomisario De Luca su klo 21.55 TV1\nVinyylimania ma klo 21.00 Teema\nTie Roomaan: Kaksi pientä elefanttia ke klo 21.00 YleTeema


Kävin eräällä trappistiveljestön sivuilla. Siellä päivän tekstinä oli seuraavaa:\n"Veli tuli vierailemaan apotti Mooseksen luo ja kysyi häneltä viisauden sanoja. Vanhus sanoi:'Mene, istu munkinkammiossasi ja kammio opettaa sinulle kaiken.'"\nEi kammio tai mikään muukaan huone paljoa opeta. Mutta pysähtyminen, hiljentyminen, oman itsen kuunteleminen voi opettaa. Kun irroittaa hetken tekemisestä ja arjen kiireestä ja vain on, ennättää pohtia sitä kuka on, mitä on, mihin tähtää. Onko kaikki kiire kiireen arvoista?\nelämä lainasanoja päämäärät trappistit\nTunnisteet: elämä lainasanoja päämäärät trappistit


Kysy Martilta !!! 16.12.2010 2 Kimmo kysyy: Mustajoulu Moro Martti, tontut alkaa panikoitumaan. Pukin säkkiin on aivan pakko saada musta lätty. Onko joulua tänä vuonna ollenkaan? tKimmo Martti vastaa: Päivää Kimmo! Nyt saa lättyä! Napanderin uutuuslevyn vinyyliversio tilattavissa levykauppa Äxästä. Käypäs tarkistamassa ohjeet www.marttiservo.com etusivulta. Pukin kontti pursuilee! Martti 16.12.2010 2 Unten Enkeli kysyy: Kari Tapion kuolema Miten Martti Servo\nPosted by Jarppi on joulu 16, 2010\nVoit lähettää Martillle kysymyksen osoitteeseen: martti@marttiservo 27.12.2009 Toni kysyy: Nyt kuule tarttis jotain martin mahtavia neuvoja et selvii elämässä eteenpäin, nainen tossa aaton aattona pakkas repun ja lähti, nyt on tähän asti sitkuteltu töiden voimilla, mutta rankkaa on ja äijä on paras neuvoon, niin miten tästä selvii eteenpäin, fiilis on surkee, hyvä et jaksaa työkavereille sanoo huomenet, mutta työt teen\nPosted by Jarppi on loka 27, 2009\nVoit lähettää Martillle kysymyksen osoitteeseen: martti@marttiservo 27.12.2008 Atte kysyy: Terveiset Martti Dubaista! Oletko miettinyt milloin tulet viihdyttämään Dubain suomalaisyhdyskuntaa? t.atte leppanen Martti vastaa: Iltaa Atte. Tällaiset asiat mietityttävät alinomaan. Ajoittain jopa nukkuminen on vaikeaa. Kiinan valloitus on kesken, ja nyt myös Dubain asia on tapetilla. Napanderissa toivomme emiireiltä ja sheikeiltä avokätisiä rahalahjoituksia viihdytysjoukkojen lennättämiseksi Dubaihin. Martti ja Napander ovat valmiinna\nVoit lähettää Martillle kysymyksen osoitteeseen: martti@marttiservo 13.12.2007 Herra Nieminen kysyy: Terve Itse kirjoittelen täältä Varsinais-suomesta metsänkeskeltä. Metsäradio päällä. Olen muuten erämaijojen puheenjohtaja Herra Nieminen. Mutta asiaan, metsäradiosta kuuntelin sinua ja totesin että pentele soikoon Martti on kansan suosikki, pakko olla. Miten ihmeessä iskelmä taivaan tähti voi kävellä metsässä Husovarna kourassa ja väittää radiossa että parasta musiikkia on hiljaisuus peltorit korvilla\nPosted by Jarppi on joulu 28, 2007\nVoit lähettää Martillle kysymyksen osoitteeseen: martti@marttiservo 22.12.2006 1/5 Milj. kysyy: Tervehdys! Pukkaa ongelmaa koulutyön tekemisestä, joten ajattelin että Martti pystyy auttamaan  Miten yhdistää Leonardo Da Vincin monialainen nerokkuus muuntuvaan valoon ja lisäksi vielä veteen? Martin kotisivut ovat hieman jälkijunassa, lähiajan keikat ovat marraskuun puolelta, eikä Welldonen sivuiltakaan löydy akuuttia apua :S Entä mitä ostaisin isukille joululahjaksi? Kiittäen: yksi viidestä\nPosted by Jarppi on joulu 22, 2006


Kainuun Puutarhayhdistys ry | Vuosi 2013: Chili\nVuosi 2013: Chili\nVuoden Vihanneksen valitsevat vuosittain puutarha-alan keskusjärjestö Puutarhaliitto ry ja Kotimaiset Kasvikset ry apunaan muut alan järjestöt ja asiantuntijat. Valinnan tavoitteena on monipuolistaa vihannesten käyttöä ja tuntemusta. Vuoden Vihannes on valittu ensimmäisen kerran vuonna 1967. Chilit on valittu Vuoden vihannekseksi vuonna 2013.\nPaprikakasvit ovat kotoisin Etelä-Amerikasta, jossa ihmiset ovat viljelleet ja jalostaneet niitä jo miltei 10 000 vuotta . Chilit kuuluvat tomaatin, munakoison ja perunan tavoin koisokasvien sukuun. Domestikaation seurauksena kaupalliseen viljelyyn on valikoitunut viisi yleisempää lajia, joista on tarjolla satoja ja jopa tuhansia eri lajikkeita. Lisäksi tunnetaan lähemmäs 30 villichililajia.\nPaprikakasveille on ominaista sadon jaksottaisuus. Chileillä satotaakkaa voi jakaa ja näin varmistaa hedelmien tasaisempi kypsyminen keräämällä palkoja jatkuvasti. Paprikakasvit\novat itsepölytteisiä, mutta niukoissa valo-olosuhteissa kukkien pölyttymistä ja hedelmöittymistä voidaan edistää kimalaisten avulla – tai kotiviljelyssä pumpulipuikoilla.\nLajikkeet eroavat toisistaan myös lehtien värin ja kasvutava n mukaan. Matalakasvuisia lajikkeita voi käyttää vaikkapa ruukkuistutuksissa tuomassa uutta ilmettä kesäkukkien keskelle. Lisäksi on jalostettu koristechilejä, joiden arvo perustuu nimenomaan näyttävään ulkonäköön eikä niinkään palkojen makuun ja tulisuuteen.\nChilejä viljellään ammattimaisesti myös Suomessa muutama lla kauppapuutarhalla. Vaikka chilien käyttö suomalaisessa keittiössä on vielä melko pientä, kiinnostus chilejä kohtaan on jatkuvassa kasvussa. Kansainvälistymisen myötä suomalaiset uskaltavat yhä rohkeammin käyttää chilejä ruuanlaitossa, jopa suklaisissa jälkiruuissa. Chilipalkoja myydään tuoreina, mutta myös jatkojalostettuina tuotteina chilijauheista säilykkeisiin.\nwww.kukkainfo.fi > kuvapankki


Etähallintaa ja tukea - Digitoday - Ilta-Sanomat\nJulkaistu: 1.11.2006 10:53\nYksi Oulun Puhelimen palvelualustat-osastoon kuuluva työntekijä siirtyy Enfon palvelukseen vanhana työntekijänä. Sopimuksen piiriin kuuluvat muun muassa Oulun Puhelimen kaikki työasemat, tulostimet, myymäläjärjestelmät ja muut av-laitteet. - Me uskomme, että yhä useampi keskisuuri alle tuhannen henkilön organisaatio pyrkii hankkimaan jatkossa tietotekniikkaan liittyvät palvelunsa kumppanilta. Oulun Puhelimen päätös vahvistaa uskoamme siihen, että me olemme kyseisille organisaatioille sopivan kokoinen kumppani, Enfon järjestelmäpalveluista vastaava johtaja Osmo Wilska sanoo.\nStockmannin suurremontti etenee Elkulla


ALKOHOLISTI JA SEN VAIMO - Luotettavasta Lähteestä\nJulkaisupäivämäärä 12.03.2016 09.52\nALKOHOLISTI JA SEN VAIMO\nVoisi se olla mieskin se alkoholistin puoliso mutta tässä blogissa se on vaimo. Viaton ja kaunis ja paljon odotuksia elämältä. Voi voi.\nBaarissa on tavattu, poika on hurmannut tytön illan ollessa nuori. Illan ollessa vanha, tyttö taluttaa poikajuopon ulos yökerhosta. Ihanat silmät sillä, vaikka ne just nyt vähän seisoo.\nSeurustellaan. Tyttö taluttaa ja poika juo. Mutta juhlissa vaan, ei kotona. Tyttö on vähän huolissaan, kyllä se siitä rauhoittuu kun lapsikin tulossa ja naimisiinkin varmaan mennään.\nPolttareita poikajuoppo ainakin vietti kaksi päivää. Oli tapellutkin. Mies.\nHääkellot soivat, tyttö uskoo tulevaisuuteen ja poika omaan voimaansa. Häissä kuuluu ryypätä. Tyttö ei ryyppää, se itkee ja kaasot lohduttaa. Poikajuoppo mekastaa keskenkasvuisten kavereidensa kanssa jatkopaikaksi varatulla leirintäalueen saunalla.\nPerhehelvetin ensiaskeleet ovat pieniä. Vielä pärjätään jotenkin. Tyttö hoitaa ja huolehtii. Hänestä on tullut nainen. Poikajuoppo suunnittelee suuria ja tekee pieniä. Se lupailee paljon asioita. Siitäkin on tullut jotain. Juoppo. Se on sairastunut alkoholismiin. Sitä nainen ei vielä tiedä. Luulee miehen olevan rentumpaa sorttia. Eikä se edes lyö. Lapsellekin hyvä. Ainakin selvinpäin.\nKuulostaako tutulta? Tästä eteenpäin onnenhetket on lyhyitä. Nainen kärsii ja mies juo ja kärsii. Kenelläkään ei ole kivaa. Kulissien takana on pimeää ja kosteaa, vaimolla on ehkä joku uskottu jolle voi avautua. Miehellä ei ole ketään. Se ei tarvitse. Se juo ja kiroaa maailmaa. Ja muijaa.\nKuoleeko mies viinaan vai nöyrtyy ja raitistuu? Ei se ehkä kuole ennen kuin nainen on tullut hulluksi. Raitistuminen ei ole vaikeaa, se vaatii peilin, rehellisyyttä ja voimattomuudentunteen. Ja apua. Naisen osa ei tässäkään tapauksessa ole helppo. Sekin tarvitsee apua, sairaus on tarttunut. Henki vain ei haise viinalta.\nAATOS JA DOLORES\nLaivalla oli vähän matkustajia, vielä vähemmän humalaisia. Aatos seurasi miestä jonka vaimo näytti nauttineen sitruunaa lounaaksi. Mies kulki epävarmasti askeltaen, nainen veti isoa matkalaukkua. Ne hävisi hissiin.\nIhan kuin Mirja aikanaan, Aatos mietti. Se ei osannut nauttia edes matkustamisesta. Aatos matkustelikin enimmäkseen yksin liiton loppuaikoina. Deen kanssa oli erilaista. Nyt matkustaminen oli vastenmielistä, Dolores ei ymmärtänyt ollenkaan miehistä tapaa rentoutua. Se oli sanonut ettei vetäisi ketään perässään tässä elämässä.\nDolores saisi hänen puolestaan tyytyä happamaan matkakumppaniin. Sitä saa mitä tilaa, Aatos mietti.\nHytissä Aatos potkaisi kengät jalastaan ja rojahti punkalle. Ei, hän ei ollut kiinnostunut lähtemään kannelle ja päätäkin särki. Dolores asetteli huivia kaulansa ympärille ja suipisti peilille suutaan.


Vankilapaot käynnistävät kesän PS4:llä / Uutiset / pelaaja.fi\nVankilapaot käynnistävät kesän PS4:llä\n2.05.2015 // Kirjoittanut: Panu Saarenoja\nVarsin menestyksekkäästi Xbox Onella ja pc:llä jo elänyt The Escapists ei ole enää kaukana PlayStation-pelaajienkaan ulottuvilta. Toukokuun 29. päivän koittaessa pelin on aika ottaa haltuun myös PlayStation 4:t kantaen 18 euron hintalappua.\nAiheeltaan The Escapists onnistuu olemaan tänäkin päivänä vielä kohtuu uniikki, sillä se keskittyy vankilapakoihin. Pelissä pelaajat löytävät itsensä jumiutuneena mittavaan rangaistuslaitokseen, josta tarkoituksena olisi tietenkin juonia pääsy ulos. Tämä vaatii niin vartioiden hämäämistä, varusteiden rakentamista kuin myös kanssavankien hyödyntämistä.\nPlayStation 4:lle saapuessaa The Escapists on saamassa välittömästi lisäsisältöä tuekseen. Alcatraz-teemaista lisäkokemusta ei tosin saa pääpeliin ilmaiseksi, vaan siitä joutuu pulittamaan 2,50 euroa ylimääräistä.\nPrison Break - Vuoden huonoin peli?\nzappah\tLa, 05/02/2015 - 11:51\nHieman on taas ylihintaista tällaiseksi peliksi ja päälle totta kai lisärit erikseen. Joskus tätä kamaa sai ilmaiseksi netistä, siis pc:llä ainakin. En kuitenkaan valita varsinaisesti siitä että pitää maksaa, vaan siitä että kun AAA-pelien isompia lisäosiakin saa about samaan hintaan. Esimerkkeinä Infamous: First Light, TLoU: Left Behind ja ymmärtääkseni tuleva Wolfensteinin lisäri.\nItse aikoinaan totuin maksamaan latauspeleistä, boksilla Arcade-peleinä tunnetuista, sen 10 euroa. Vielä Live-pisteiden aikaan oli latauspelien maksimihinta 1200 pistettä, joka kääntyi alle 10 euroon jos oli ostanut pisteensä hyvällä hinnalla. Sitten kun MS siirtyi Sonyn tapaan oikeaan valuuttaan, on se 1200 pistettä kääntynyt 15 euroon, joka on siis sekä sitä 10 euroa ETTÄ 12 euroa (jos ajatellaan että 1200 pistettä olisi kääntynyt 12 euroon, vaikka se usein kääntyikin jopa alle 10 euroon) kalliimpi.\nTämä "valuuttamuunnos" onkin syy miksi yhä enemmän tulee ostettua kaikki DLC sekä latauspelit vasta -50% alennuksesta.\nonnistunyt\tSu, 05/03/2015 - 16:53\nTosiaan! 5-10€ olisi sopivampi hinta!


2h,k,s + autokatos Lapua Myllytie 35 - Kiinteistötoimisto Kätkänaho Oy\nUudenveroinen 2018 valmistunut rivitalon päätyhuoneisto rauhallisella sijainnilla Liuhtarissa.\nKeittiössä valkoiset kaapistot tummilla työtasoilla ja on yhtenäinen tila olohuoneen kanssa. Olohuoneesta pääsee etelään suuntautuvalle katetulle terassille. Makuuhuoneessa yksi seinä komeroita (5 kpl) ja eteisessä korkeat peililiukuovelliset kaapit, joten sisälläkin säilytystilaa löytyy sekä vielä autokatoksen yhteydessä oleva ulkovarasto. Makuuhuone sijoittuu talon päätyyn.\nTilavassa pesuhuoneessa seinät isoilla laatoilla (valkoinen/tumma) ja lattiassa harmaa laatta. Ikkunallinen sauna, jossa tornimallinen sähkökiuas.\nTässä asunnossa ja taloyhtiössä huoletonta asumista vuosiksi eteenpäin. Uudehkossa yhtiössä ei ole korjaustarpeita vielä aikoihin ja pihatöistäkin (nurmen leikkaus, lumenauraus) huolehtii huoltoyhtiö. Lämmityskustannukset pysyvät kurissa tulevaisuudessakin, koska siitä huolehtii ekologinen ja edullinen maalämpö lattialämmityksenä.\n06.09.2021 klo 17:00 - 17:25\nVesimaksu oman mittarin mukaan: kylmä vesi 5,50 €/m³, lämmin vesi 11,00 €/m³. Varainsiirtovero 2 %, ellei ensiasunnon ostaja.\nKeittiössä valkoiset kaapistot ja tummat työtasot, välitilassa aluko-sisustuslevy. Jääpakastinkaappi, induktiotaso, erillisuuni, liesituuletin, astianpesukone. Lattia laminaatti, seinät maalattu, katto mdf-paneeli.\nTilava pesuhuone, jossa seinissä iso valkoinen/tumma laatoitus ja lattiassa tumman harmaa laatta. Suihku, peilikaappi, allas kalusteineen, wc-istuin, pk-liitäntä.\nIkkunallinen sauna tornimallisella kiukaalla. Katossa led-valaistus.\nOlohuone muodostaa yhtenäisen tilan keittiön kanssa. Ikkuna etelään ja käynti katetulle terassille. Lattia laminaatti, seinät maalattu, katto mdf-paneeli.\nMakuuhuone sijoittuu taloyhtiön päätyyn ja yhdellä seinällä komerot (5 kpl). Lattia laminaatti, seinät maalattu, katto mdf-paneeli.\nAsunto Oy Lapuan Myllynkulma\nIsännöintiä hoitaa hallituksen puheenjohtaja ja kirjanpidon tekee tilitoimisto.\nKeskustan palvelut n. 2 km.\nKarijoenkatu 2 109 000 €\nSeinäjoki, Jouppi 55.0 m²\nRivitalo, 2h,k,s 1989\nKantoviita 7 68 000 €\nSeinäjoki, Kasperi 59.0 m²\nRivitalo, 2h,k,s 1975\nKokonkuja 6 63 000 €\nIlmajoki, Keskusta 55.0 m²\nRivitalo, 2h,k,s 1983


Pohjavesien suoja-alueet eivät ulotu voimaloiden vaikutusalueille kuin yhdellä, Tervahaminan alueella. - PDF\nDownload "Pohjavesien suoja-alueet eivät ulotu voimaloiden vaikutusalueille kuin yhdellä, Tervahaminan alueella."\nIsmo Paavo Kokkonen\n1 4.5 Vaikutukset luonnonympäristöön Yleistä Suunnitteilla olevien 14 tuulivoima-alueen linnustoselvityksen on laatinut Lakeuden luontokartoitus v Osalla selvitysaluetta on tehty linnuston muutonseurantaa vuonna 2010 ja Välimäki-Kettuvuori alueella on tehty yleiskaavan pesimälinnustoselvityksiä vuosina Ilmajoen keskustan yleiskaava-alueelle on Hannu Tuomisto tehnyt luontoselvityksen vuonna Tuulipuistoalueiden luontoselvityksien maastotyöt on tehnyt kesällä ja syksyllä 2012 luontokartoittaja Olavi Yli-Vainio. Kartoituksen ja aineiston on laatinut Ilmajoen kunnan kaavoitustoimessa Ulla-Kaisa Mäntymaa Kaatajanvuoren tuulipuiston alueen luontoarvojen perusselvityksen on tehnyt Suomen Luontotieto Oy vuonna Lakeuden luontokartoitus on kartoittanut alueiden liito-oravat keväällä Alueen lepakkoselvitykset ja viitasammakkokartoitus on tehty kevään ja syksyn 2015 aikana kunnan omana työnä Kallio- ja maaperä Alueet sijaitsevat pääosin kalliolakialueilla mutta jotkut alueet myös alavilla moreeni- ja suoalueilla. Maanpeite on metsäistä tai soitten harvaa puustoa Pohja- ja pintavedet Pohjavesien suoja-alueet eivät ulotu voimaloiden vaikutusalueille kuin yhdellä, Tervahaminan alueella Kasvillisuus ja luontotyypit Suunnittelualueella on tehtyjen selvitysten perusteella havaittu luonnonsuojelulain 29 :n mukaisia luontotyyppejä, useita hyvin edustavia kallioita, jotka voidaan lukea metsälain mukaisiksi erityisen arvokkaiksi elinympäristöiksi (MetsäL 10 ), luonnon monimuotoisuuden kannalta arvokkaita ympäristöjä, muita merkittäviä ja huomionarvoisia luontokohteita, uhanalaisia luontotyyppejä ja uhanalaisten eliölajien elinympäristöjä. Tuulivoimarakentamisen vaikutukset suunnittelualueen luonnon elinympäristöihin, luonnon monimuotoisuuden kannalta arvokkaisiin ympäristöihin tai muihin huomionarvoisiin luontokohteisiin vaihtelevat merkittävästi eri tuulivoima-alueilla niiden erilaisista kasvu-olosuhteista johtuvan pienialaisuuden takia. Rakentamisalueiden puusto ja kasvillisuus häviää huolto- ja yhdysteitten, pystytys- ja myllyalueiden sekä sähkölinjahakkuiden ja maanmuokkausten seurauksena. Tuulivoimaloiden ja huoltoteiden rakentamisalueet on pyritty sijoittamaan kuitenkin siten että ne eivät tuhoaisi monimuotoisuuden kannalta tärkeitä ympäristöjä tai kohteita Linnusto Arvioinnin kannalta linnuston nykytilan ja sen lintuarvojen riittävän yksityiskohtainen määritteleminen on keskeisessä asemassa. Erilliset pesimä- ja muuttolinnustoselvitykset on nähty tuulivoimahankkeiden yhteydessä tarpeellisina. Kevään ja kesän 2015 aikana laadituissa pesimälinnustoselvityksissä alueella havaittiin useita uhanalaisia ja silmälläpidettäviä pesimälintulajeja. Suunnittelualueella on pesimälinnuston ruokailulentojen lisäksi suoritettu myös eri vuodenaikoina erillistä muuttolentoreittien seurantaa Pesimälinnusto Pesimälinnustoselvityksissä tavattiin 23 lintulajia, jotka kuuluvat eri suojeluluokituksiin. Tällaisia luokituksia ovat EU:n lintudirektiivin 1-liitteen lajit, valtakunnallisesti ja alueellisesti uhanalaiset lajit, Suomen erityisvastuulajit, sekä luonnonsuojelulain 46 :n ja 47 :n uhanalaiset ja erityissuojeltavat lajit. EU:n lintudirektiivi 79/409/ETY on EU:n luonnonsuojelusäädös, jonka mukaan jäsenvaltioiden on turvattava sen 1- liitteen lintulajien suotuisa suojelun taso. Tämä tarkoittaa sekä lintulajien, että niiden elinympäristöjen suojelua. Suomen erityisvastuulajit ovat Euroopan laajuisesti taantuneita ja uhanalaisia lajeja, joiden levinneisyys EU:n alueella on keskittynyt Suomeen. Pesimälinnustoltaan ja niiden elinympäristöjen monimuotoisuuden perusteella selvityksen osa-alueista arvokkaimpia ovat Kuulanmäki, Kuuppelo, Kärmeskallio ja Tuulia. Näiltä alueilta löytyy eniten suojeluluokituksiin kuuluvia pesimälajeja ja arvokkaita elinympäristöjä.\n2 Tmi Lakeuden Luontokartoitus Tmi Lakeuden Luontokartoitus\n3 4.5.7 Muuttolinnusto Suunniteltavien tuulipuistojen linnustovaikutusten arviointi kannattaa jakaa kahteen tekijään: (YM 2004) 1. törmäysriski 2. rakentamisen aiheuttama ympäristönmuutosriski Kirjallisuusselvityksen perusteella voidaan törmäysmäärän (N) peruslähtökohdaksi Suomessa ottaa 1 vakava törmäys vuodessa yhtä voimalatornia kohden. Sijoituspaikkoina tulee välttää pienten ja uhanalaisten erillispopulaatioiden tai erittäin uhanalaisten yksittäisparienkin reviirejä. Törmäyksiä kasvattaa huomattavasti tuulipuiston sähköverkon rakentaminen ilmajohdoiksi. (Tuulivoimaloiden linnustovaikutukset. SY 721. Ympäristöministeriö. Helsinki 2004). Birdlife Suomen tekemän lintujen päämuuttoreittiselvityksen mukaan Ilmajoen selvitysalueet osuvat laulujoutsenen, metsähanhen ja piekanan kevätmuuton osalta päämuuttoreitille. Kuva: Lintujen valtakunnalliset päämuuttoreitit keväällä (Toivanen ym. 2014) Muu lajisto Kuva: Lintujen valtakunnalliset päämuuttoreitit syksyllä (Toivanen ym. 2014). Hirvieläimistä ja petoeläimistä alueella tavataan hirveä, metsä-peuraa, metsäkaurista sekä kaikkia maassamme tavattavia suurpetoja (karhu, susi, ilves, ahma). Maastokaudella laadituissa luontotyyppi- ja kasvillisuusselvityksissä paikannettiin useita uhanalaisia, silmälläpidettäviä sekä alueellisesti uhanalaisia kasvilajeja. Uhanalaiset, silmälläpidettävät sekä luontodirektiivin liitteiden II ja IV lajit Susi, ilves ja karhu ovat myös luontodirektiivin liitteen IV (a) mukaisia tiukasti suojeltavia lajeja. Suunnittelualueelta ei havaittu luontodirektiivin viitasammakon esiintymiä tai elinympäristöjä. Alueella esiintyy osin runsaslukuisena luontodirektiivin liitteen IV (a) lepakkolajeista vain pohjanlepakkoa, vesisiippaa ja korvayökköä tavattiin vain Oksivuorella. Oksivuoren ja Kuulaanmäen alueilla havaittiin myös lepakkokohteita jotka voivat muodostaa yhdyskuntia tai muita lisääntymis- ja levähdyspaikoiksi erityisesti soveltuvia kohteita. Tuulivoimahankkeen vaikutukset liito-oravaan ja lepakoihin arvioidaan pääosin vähäisiksi. Ainoastaan runsaamman esiintymisen alueilla tutkimustieto ei riitä läheisen myllyn vaikutusten arvioimiseen.\n4 4.5.9 Suojelualueet Voimala-alueilla ei ole NATURA-2000 verkostoalueita. Levaneva (FI800032) on sisällytetty Natura 2000-ohjelmaan luonto- ja lintudirektiivin (SCI/SPA) perusteella. Naturaalueella todennäköisesti tai varmasti pesivien direktiivilajien kannalta ei suunniteltujen alueiden rakentaminen estäisi tai haittaisi sinne pyrkivien lintujen matkaa Muu luonnonympäristö Vaikutukset muuhun luonnonympäristöön, kuten pintavesiin ja maaperään jäävät vähäisiksi, eikä maarakentaminen koske pohjavesialueita kuin Tervahaminassa huoltotien osalta Selvitysalue sekä tuulivoimala-alueet\n5 KUULANMÄKI OKSIVUORI Kuulanmäen tuulivoima-alue on biotoopiltaan monimuotoinen ja alueelta löytyy useita arvokkaita elinympäristöjä. Tuulivoima-alueen linnustoselvityksen v mukaan Kuulanmäki on linnustollisesti arvokas alue. Suojeluluokituksiin kuuluvia pesimälajeja havaittiin 11: metso, teeri, pyy, viirupöllö, helmipöllö, palokärki, käenpiika, leppälintu, sirittäjä, kuukkeli ja isokäpylintu. Kuukkelin reviiri kuuluu viimeisiin tunnettuihin elinympäristöihin Etelä-Pohjanmaalla. Alueella todettiin kuukkelin ohella metson soidin ja pesä sekä teeren, helmipöllön, viirupöllön ja palokärjen reviirit. Lepakkoselvityksen 2015 havaintojen perusteella lepakkoyhdyskunta alueella on hyvin todennäköinen. Suojeluluokituksiin kuuluvia pesimälajeja löydettiin 9: metso, teeri, pyy, kurki, liro, viirupöllö, palokärki, käenpiika ja leppälintu. Alueella havaittiin kolme lepakkolajia sekä kaksi aluetta joissa esiintymä oli yhdyskuntaluonteista. Avokallioalueet kuten oksivuori ja puurovuori ovat metsälain 10 mukaisia sekä erityisesti salasilmänvuori myös korvayökköesiintymänsä vuoksi. Teeri ja muut kanalinnut ovat suojelulajeja. Ympäristöjä pirstaloituu joillakin alueilla JUMOO Tuulivoima-alueella ei todettu metsälain mukaisia erityisen tärkeitä elinympäristöjä, luonnon monimuotoisuuden kannalta arvokkaita ympäristöjä eikä merkittäviä tai huomionarvoisia luontokohteita. Jäpinnevan itäisellä osuudella havaittiin elokuussa 2015 poikkeuksellisen runsaasti pohjanlepakoita, mikä viittaa läheisyydessä sijaitsevaan lepakkoyhdyskuntaan. Alue on laulujoutsenten muuttoreitillä KITULANMÄKI Kitulanmäen merkittävimmät havainnot olivat kaksi hiirihaukkareviiriä. Toinen uuden myllypaikan vieressä. Suojeluluokituksiin kuuluvia pesimälajeja havaittiin 4: teeri, pyy, hiirihaukka ja punavarpunen.\n6 TERVAHAMINA Linnustollisesti arvokkain alue Tervahaminan osa-alueella on liito-oravareviirin kuusikko Luukkookorvessa, valtatien varressa, lampien itäpuolella. Suojeluluokituksiin kuuluvat pesimälajit 6: tavi, teeri, pyy, palokärki, leppälintu, kivitasku. Alueella on kiinteä muinaisjäännös ja alue on osittain pohjavesialueella VITIÄISVUORI Vitiäisvuori on pienialainen, kahdesta 10 kalliomäkialueesta ja niiden reunojen kosteammista metsistä koostuva alue. Suojeluluokituksiin kuuluvat pesimälajit 2: pyy, leppälintu VÄLIKORPI Huomion arvoiset lintuhavainnot Välikorven alueella viirupöllö alueen eteläpäässä Lepokivenkallion Rajalammin suunnalla sekä hiirihaukan reviiri samoilla seuduilla. Suojeluluokituksiin kuuluvat pesimälajit 6: metso, teeri, pyy, hiirihaukka, kurki, viirupöllö KAATAJA Suojeluluokituksiin kuuluvat pesimälajit 4: teeri, pyy, palokärki, sirittäjä. Alueella on muinaisranta.\n7 TUULIA Tuulian alue on kookas ja sieltä löytyy monenlaista elinympäristöä - kuusikkoja, kalliomänniköitä, nevametsiä ja turvesoita. Kanalinnuista teeri oli alueella yleisin, sen lähin ryhmäsoidinpaikka oli selvitysalueen itäpuolella Tuulianperällä pellolla, jossa huhtikuussa oli 15 linnun soidin. Suojeluluokituksiin kuuluvat pesimälajit 10: metso, teeri, pyy, riekko, kurki, liro, valkoviklo, palokärki, käenpiika, leppälintu. Pesimäalueella elinpiirin pirstoutumista. Alueella on myös liito-oravareviiri, joka on otettu huomioon KUUPPELO Kuuppelon alueen linnustollisesti arvokkain osa on Kyrönnevan avosuo ja Joupinsaaren metsäsaareke nevan keskellä. Keskisaaren liito-oravakuusikkoa lukuun ottamatta muu alue on turvesuota ja nuorta metsää hakkuuaukkoineen. Suojeluluokituksiin kuuluvat pesimälajit 14: teeri, pyy, riekko, kurki, liro, valkoviklo, kapustarinta, kuovi, pikkukuovi, palokärki, käenpiika, niittykirvinen, leppälintu, sirittäjä. Yksi mylly keskellä Kyrönnevan linnustoaluetta saattaa olla haitaksi alueen lintupopulaatioille KÄRMESKALLIO Kärmeskallion alueelta löytyy hyvin monentyyppisiä metsiä. Vallitsevimpia ovat valoisat kalliomänniköt ja nevametsät, mutta kuusikoita ja avosuotakin on. Suojeluluokituksiin kuuluvat pesimälajit 10: metso, teeri, pyy, kurki, liro, kapustarinta, pikkukuovi, palokärki, niittykirvinen, leppälintu. Yksi mylly kanahaukan reviirillä LUOMAISTENKALLIO Mäkien lakialueet ovat komeita 10 avokalliomänniköitä, reuna-alueet kuusikkoisempaa, sekä linnustollisesti runsaslajisempaa. Suojeluluokituksiin kuuluvat pesimälajit 4: teeri, pyy, käenpiika, leppälintu. Alueen läpi kulkee ulkoilureitti Ilkanpolku. Yksi mylly 10 alueella.\n8 KETTUVUORI Kettuvuoren selvitysalueen metsät ovat valtaosiltaan valoisia kalliomänniköitä, joissa on kuitenkin runsaasti kosteita painanteita. Kuivimmat mäkialueet ovat Isomäki eteläosassa sekä Kettuvuoren avokalliomäet. Alueen linnusto on varsin tavanomaista havu- ja sekametsien lajistoa. Kanalinnuista esiintyy pyitä ja teeriä. Suojeluluokituksiin kuuluvat pesimälajit 3: huuhkaja, teeri, pyy, leppälintu. Alueen läpi kulkee ulkoilureitti Ilkanpolku, joka tulee huoltotiealueelle. Huoltotie ylittää alueen linnustollisesti merkittävän ympäristön. Alueella on runsaasti 10 alueita VÄLIMÄKI Välimäen alueen pohjoisosiin vaikuttaa isokokoinen kalliolouhos ja betoniasema, joiden melu kuuluu kauas. Eteläosat ovat rauhallisempia havu- ja sekametsiä ja varsinkin Tuomikylän tien eteläpuolella on hyviä kanalintualueita. Suojeluluokituksiin kuuluvat pesimälajit 6: huuhkaja, metso, teeri, pyy, leppälintu, kivitasku, sirittäjä MUUTONSEURANTA YLEISTÄ KEVÄTMUUTTO Muutonseurannoissa keskityttiin erityisesti tuulivoiman rakentamiselle herkkien isojen lintulajien, kuten joutsenten, hanhien, kurkien ja petolintujen havainnointiin. Laulujoutsenten muuttoreitti seuraili tarkasti Kyrönjokivartta. Metsäalueiden yli ei muuttoa mennyt. Metsähanhia ja muutama parvi harmaahanhia sekä kaksi kanadanhanhea tavattiin. Muuttoreitit vaihtelivat joutsenia enemmän ja Kyrönjokilaakson lisäksi joitakin parvia tuli läntistä reittiä Huissinkylän suunnasta kohti Alajoen levähdysalueita. Kurkimuutto meni yleensä melko korkealla, jotkut pikkuparvet lensivät matalalla lähestyessään peltoalueiden levähdyspaikkoja. Lajilistalle saatiin vain kolme petolintulajia: piekana, hiirihaukka ja sinisuohaukka. Kahlaajalajiston kaksi yleisintä lajia olivat töyhtöhyyppä ja kuovi. Kevätmuuton runsaslukuisin laji oli naurulokki, jonka parhaina muuttopäivinä lukemat olivat n. 200 yksilöä.\n9 Taulukko 3. Laulujoutsenten, hanhien, kurkien, petolintujen ja joidenkin muiden lajien yksilömäärät ja niiden käyttämät lentokorkeudet kevätmuutolla SYYSMUUTTO Taulukko 4. Laulujoutsenten, hanhien, kurkien ja petolintujen yksilömäärät ja niiden käyttämät lentokorkeudet syysmuutolla TUULIVOIMAPUISTON MERKITYS MUUTTAVILLE LINNUILLE Taulukoista 3 ja 4 nähdään, että tuulivoimapuistot muodostavat suurimman uhan muuttaville hanhille. Näiden lajien muuttoreitit kulkevat osittain metsäalueilla, joille tuulimyllyjä on suunniteltu, sekä kyseisten lajien lentokorkeudet ovat myllynlapojen pyörimiskorkeuksilla. Joutsenten muuttoreitit kulkevat pääasiassa matalalla Kyrönjokilaaksossa myllyjen ulottumattomissa, joten niille muodostanevat sähkölinjoihin törmäämiset suuremman uhan. Kurkien muutto taas kulkee yleensä korkeammalla kuin tuulimyllyjen lapojen korkeudet, joten niille eivät myllyt ole kovin suuri uhka. Petolintujen osalta Ilmajoen otanta on niin pieni, että siitä ei voi tehdä kovin suuria johtopäätöksiä tuulivoiman vaikutuksista niiden muutolle. Kotkalajeja, joille muualla on havaittu tuulivoiman aiheuttavan uhkia, ei Ilmajoen muutonseurannoissa havaittu tapman. MUUTONAIKAISET LEVÄHDYSALUEET Selvitysalueilla ei ole tärkeitä muutonaikaisia levähdysalueita, mutta selvitysalueen välittömässä läheisyydessä, Ilmajoen keskustaajaman pohjoispuolella sijaitseva Alajoen alue ja etelässä sijaitsevat Luopajärven peltoalueet ovat. Tulvakeväinä pellot keräävät suuria määriä joutsenia, hanhia, vesilintuja ja kahlaajia lepäilemään ja ruokailemaan muuton aikana. Alajoen pelloilta on 2-3 km etäisyys Jumoon, Välimäen ja Kuulanmäen osa-alueiden rajauksiin. Vastaavasti etelästä Luopajärven pelloilta on 3-4 km Kuuppelon alueen eteläosiin Kyrönnevalle.\n10 4.8. YHTEENVETO JA JOHTOPÄÄTÖKSET Pesimälinnustoltaan ja niiden elinympäristöjen monimuotoisuuden perusteella selvityksen osa-alueista arvokkaimpia ovat Kuulanmäki, Kuuppelo, Kärmeskallio ja Tuulia. Näiltä alueilta löytyy eniten suojeluluokituksiin kuuluvia pesimälajeja ja arvokkaita elinympäristöjä. Kuulanmäen alueella esiintyvä kuukkeli ja sieltä löytynyt metson soidinpaikka ovat sieltä merkittävimmät. Kuuppelon alueen Kyrönneva on linnustoltaan arvokas suo riekon reviireineen ja kahlaajalajistoineen. Kärmeskallion alue on myös metson elinympäristöä ja siellä oleva Mahlaneva merkittävä suo linnustoltaan. Tuulian alueelta löytyy myös riekkosuo ja metson soidinalue Kalmoonmäestä. Muista alueista mainittakoon vielä linnustollisesti arvokkaina Tervahaminan Luukkookorven kuusikko, Oksivuoren rajauksen länsipuolinen Kylkisalonneva, sekä Välikorven ja Kitulanmäen hiirihaukkareviirit. Edellä mainittujen alueiden linnustolliset arvot tulisi huomioida tuulivoimarakentamisen suunnittelussa. Birdlife Suomen tekemän lintujen päämuuttoreittiselvityksen (Toivanen, T. ym Birdlife Suomi ry: Lintujen päämuuttoreitit Suomessa ) mukaan Ilmajoen selvitysalueet osuvat laulujoutsenen, metsähanhen ja piekanan kevätmuuton osalta päämuuttoreiteille. Muutoin päämuuttoreitit menevät yleensä rannikolla tai varsinkin syysmuutolla enemmän sisämaassa Suomenselällä. Havainnot tämän selvityksen muutonseurannoista tukevat näitä tietoja. Lisäksi voidaan todeta pääosan Ilmajoen muutoista seurailevan Kyrönjokilaakson peltolinjaa. Koska tuulivoimahankkeet eivät sijoitu Kyrönjokilaaksoon vaan ympäröiville metsäalueille, ne muodostavatkin merkittävämmän uhan pesimälinnustolle kuin muuttolinnuille.


Kiekko-Espoo on Titaaneille liian kova — ”Se juna meni menojaan aika nopeasti” - Kymen Sanomat\nKiekko-Espoo on Titaaneille liian kov...\nJulkaistu 8.11.2019 23:19\nKiekko-Espoo on Titaaneille liian kova — ”Se juna meni menojaan aika nopeasti”\nJääkiekon Suomi-sarjan kärkijoukkue Kiekko-Espoo on Titaaneille liian korkea vuori kiivettäväksi. Kotkassa lokakuun alussa espoolaiset kurittivat isäntiä 9—2, eikä Titaanit kovin paljon vähemmällä päässyt perjantaina Tapiolan jäähallissakaan. Kiekko-Espoo voitti 7—2 (2—0, 2—2, 3—0).\n— Lähdettiin nyt vähän varovaisemmin pelaamaan, koska silloin kotona hakattiin päätä seinään, titaanivalmentaja Mika Iltola sanoi.\n— Yritettiin keskialue tukkimalla saada niiden hyökkäyksiä kuriin, mutta 3—0-tilanteessa oli pakko nostaa karvausta. Päästiin kaksi kertaa kahden maalin päähän, ja kolmanteen erään teemana oli lähteä taistelemaan voitosta, mutta se juna meni sitten menojaan aika nopeasti.\nTitaanien haaveet kaatuivat, kun Matias Nisula teki ylivoimalla isäntien 5—2-maalin ajassa 44.20.\n— Tiesimme niiden vaarallisuuden erikoistilanteissa, mutta ei saatu pelattua niitä pois, Iltola myönsi.\nTitaanit otti neljä kaksiminuuttista. Kiekko-Espoo rankaisi ylivoimalla kaksi kertaa ja lisäksi kerran tasavajaalla.\nTitaaneilta puuttui reissusta viisi vakiokokoonpanon pelaajaa. Tilalle oli nostettu ensimmäiseen sarjapeliinsä muiden muassa juniori Elias Huovinen. Toinen juniori Johannes Hakuli sai nimensä maalintekijöiden joukkoonkin 3—1-osumalla.\nTitaanien toisen maalin, 4—2-kavennuksen teki Jere Koikkalainen.\nTitaanit pelaa seuraavaksi keskiviikkona vieraissa Järvenpään Haukkoja vastaan. Kotijäälle joukkue pääsee seuraavan kerran viikon kuluttua lauantaina. Vieraaksi tulee HC Giants.\nKatso Titaanien vieraspeli suorana tästä kello 18.30 — Vastassa tappioputkessa oleva Haukat 13.11.2019 7:00


Thaimaa Phuket Jula Place - alennettujen hintojen hotellitarjoukset AGODA\n16/3, 16/6 Moo 8, Chaofa East Road, Chalong, Phuket, Thaimaa 83130 (Näytä kartta)\nValitettavasti, tällä hetkellä ei ole vapaita huoneita kohteessa Jula Place haluamillesi päivämäärille.\n24 h huonepalvelu allasbaari baari business center hissihotelli/lentokenttäkuljetus huonepalvelu kahvio kasino kauneushoitola kiertoajelut kokous-/bankettitilat lastenhoito lemmikkieläimet sallittumyymälöitä hotellissa perhehuone pesula polkupyörävuokraus ravintola shuttle-kuljetustallelokero tupakointialuevahtimestari vajaakuntoisten palvelut VIP-huoneitaWi-Fi yleisissä tiloissa yökerho/dj\nChalong sydämessä sijaitseva, Jula Place on ihanteellinen paikka tutustua kohteeseen Phuket. Täältä asiakkaat pääsevät helposti kaikkeen mitä vilkkaassa kaupungissa on tarjottavana. Niille teistä, jotka haluavat seikkailla ulkona, Ao Chalong-venelaituri, Friendship ranta, Wat Chalong-temppeli ovat vain muutamat nähtävyydet kävijöiden käytettävissä. Hyödy lukuisista ainutlaatuisista palveluista Phuket kaupungin hotellissa. Hotellin asiakkaat voivat nauttia hotellin ominaisuuksista, kuten pysäköintitila, Wi-Fi yleisissä tiloissa, vahtimestari, myymälöitä hotellissa, hotelli/lentokenttäkuljetus. Vieraat voivat valita 28 huoneesta, jotka kaikki tihkuvat täydellisen rauhan ja harmonian tunnelmaa. Koko lista virkistysmahdollisuuksista on saatavilla hotellista, mukaan lukien uima-allas (ulkona), piha. Tutustu mukaansatempaavaan sekoitukseen ammattitaitoista palvelua sekä laajaan valikoimaan toimintoja Jula Place hotellissa.\nchalongin alueella on pari hyvää thaimaalaista yrttihöyrysaunaa hierojineen. sunee sauna ja chalongin sauna liikenneympyrässä satamaan päin. sijaitsevat eri puolilla katua. suosittelen! lähellä myös suomalaisomisteisella resortilla hyvä ravintola: tang mo. Antti O.\nyhteensä 2189 arviota\nBoathouse on Kata Beach Erinomainen 8,7\nMatkailijoille, jotka haluavat kokea nähtävyydet ja kaupungin Phuket sykkeen, Boathouse on Kata...\nThe Racha Hotel, sijaitsee alueella Rachan saari, Phuket, ja se on suosittu travellereiden...


LVI-työnjohtaja - Pertunmaa, Eilakaisla\nIlmoituksen osoite: https://tyopaikat.oikotie.fi/tyopaikka/1208140\nAsiakasyrityksemme hakee kauttamme LVI-Työnjohtajaa vakituiseen kokoaikaiseen työsuhteeseen. Työsopimuksen teet suoraan asiakasyrityksemme kanssa ja töiden aloitusajankohta on sovittavissa. Työkohteet sijaitsevat pääasiassa Lahden seudulla ja työaika on pääsääntöisesti kello 7 ja 16 välillä\nOlet hakemamme henkilö, mikäli sinulla on jo useamman vuoden kokemus LVI-puolen töistä ja työnjohtotehtävistä. Olet työssäsi soveltanut erilaisia urakkasopimuksia ja tiedät, miten niiden mukaan toimitaan. Osaat ajatella projekteissa myös taloudellista puolta ja olet valmis ottamaan vastuun niin työnlaadusta kuin taloudellisuudesta. Projektien kustannus- ja aikatauluseuranta on sinulle tuttua. Työotteesi on itsenäinen ja oma-aloitteinen. Osaat hallita kokonaisuuksia, haluat työskennellä ihmisten kanssa ja pystyt johtamaan tiimiä tehokkaaseen työntekoon. Tulet hyvin toimeen erilaisten ihmisten kanssa ja osaat viestiä asioista ymmärrettävästi niin asentajille kuin projektien tilaajille. Olet ollut mukana urakkatoiminnassa ja ymmärrät työn ajoittain hyvinkin hektisen luonteen. Sinulta odotetaan myös rutiinitehtävien osalta tarkkaa ja täsmällistä toimintaa. Et pelkää hankaliakaan tilanteita, vaan tartut ripeästi toimeen ja selvität asiat jouhevasti.\nKoulutukseltasi olet LVI-teknikko tai -insinööri ja sinulla on KVV-työnjohtajan pätevyys. Toivomme, että sinulla on jo suoritettuna esimerkiksi työturvallisuuskortti. Yrityksessä on käytössä Admicom-järjestelmä ja sen tuntemus katsotaan sinulle eduksi.\nTarjoamme sinulle monipuolisen ja haastavan työpaikan kasvavassa yrityksessä sekä mukavan työtiimin ympärillesi.\nLisätietoja tehtävästä ja hakuprosessista antavat Eilakaislan henkilöstökonsultti Niko Laakkonen, puh. 050 3797 827 ja palvelupäällikkö Pia Pipatti, puh. 040 7143 492 / mikkeli@eilakaisla.fi\nLähetä hakemuksesi ansioluetteloineen ja palkkatoivomuksineen 1.1.2019 mennessä osoitteessa kaislanet.eilakaisla.fi\nLaptitec Oy | Julkaistu 7.10.2019


Satoja sinisiä puhekuplia ja turhaa stressiä – Nørrebro Summers | Lily\nRyhdyttiin tuossa eräänä päivänä pari viikkoa sitten F:n kanssa miettimään, että mitä hemmettiä me tehtiin viime heinäkuun alussa sen syntymäpäivänä. Kaiveltiin pääkoppiamme vaikka kuinka, mutta ei siitä tullut mitään. Ei selkeästi ollut mikään maailman ikimuistoisin juhlapäivä, koska meillä ei kummallakaan ollut mitään käryä sen päivän aktiviteeteista. Ryhdyttiin penkomaan valokuvia, josko sieltä löytyisi johtolankoja, mutta turhaan. Päivästä ei ilmeisesti ollut myöskään aiheellista ottaa yhtäkään kuvaa (?!!?). F päätti tässä kohtaa luovuttaa, mutta allekirjoittanut ei. Kyllähän meidän nyt jukolauta on pakko muistaa.\nKeksin siispä penkoa tiedon esiin meidän chatkeskustelusta – siellä olisi pakko olla viestejä kyseiseltä päivältä ja meidän koordinaateista. Lähes vuoden chathistorian taaksepäin selaamisessa menee muuten aika kauan, varsinkin jos lähettelette lukuisia viestejä, kuvia ja videoita pitkin päivää, joka päivä. Tän tarinan pointti ei kuitenkaan oo meidän viesteissä, ei edes niissä synttäreissä (juu kyllä sieltä chatista lopulta paljastui sekin, mitä kyseisenä päivänä tehtiin) vaan jossain ihan muussa.\nNimittäin siinä mitä mä näin moneen kertaan, kun jouduin odottelemaan vanhempien viestien latautumista. Niiden lataussekuntien ajan tuijottelemaan puhekuplia, joihin mä olin päivieni spontaaneja tuntemuksia raportoinut.\nSinisiin kupliin mahtui paljon sydämiä, kissaemojeja ja vitsejä. Mun silmät kuitenkin osuivat siihen, kuinka usein stressasin, huolehdin, jännitin tai ylianalysoin jotain. Määräaikaisen duunin aiheuttama epävarmuus tulevasta, yhdistettynä suuriin saappaisiin ja näytön tarpeeseen – se ei ollut meikäläiselle stressinäkökulmasta helppoa aikaa. Kirjoittelin viime vuonna aiheeseen liipaten muun muassa täällä ja täällä. Lisäksi on niin paljon mistä en kirjoittanut, ehkä joskus vielä kirjoitan.\nSilmät ihan kirkastui chathistoriaa selatessa, oivalsin jotain niin tärkeää, jotain sellaista joka pitäisi pitää mielessä aamusta iltaan joka ikinen päivä. Niin myös sun. Nimittäin tämän:\nStressi, tyhjänä humiseva pää, epävarmuus tulevasta, ne kerrat kun pelkäsin että mokaan tai oon jotenkin huono, olivat kaikki turhia. Nyt kun katson taaksepäin, ymmärrän huolehtineeni aivan syyttä suotta. Mitään katastrofaalista ei koskaan tapahtunut, joskus mokasin, mutta sellaista sattuu ja lopulta löysin superkiinnostavan duunin talon ulkopuolelta, vakituisen sellaisen, ja päätin lähteä. Käteen jäi paljon elämäni tärkeimpiä oppeja ja sydämenmuotoisia muistoja ihanista ihmisistä.\nKunpa, voi kunpa, en olisi käyttänyt kaikkia niitä päiviä murehtimiseen ja sen miettimiseen, että järjestyykö kaikki ja miten ja milloin. Koska kyllä se järjestyy, mikään ei töissä oo niin vakavaa. Oikeastaan ainut millä on väliä on se, että kun joskus se vika työpäivä koittaa, saisi niin lämpimän olon ja niin monta pitkää halausta kuin mä lopulta sain. Ei stipluista niin väliä, vaan niillä ihmisillä ja sulla.\nToimikoon tämä meikäläisen mantrana tähän kesäiseen työviikkoon sekä pysyköön visusti muistissa tulevina kuukausina ja vuosina. Muistetaan vähän relata, ei puuskuteta huolistamme, hengitellään rauhassa, eikä oteta työjuttuja liian tosissaan.\nI browsed through one year of chat messages I’ve sent and learnt that I have been stressed out for no reason.\nKiitos tästä just tänään! Kesäloman eka päivä ja oon ihan stressissä sekä tämän lomaviikon ohjelmasta että ensi viikon paluusta töihin ja siellä uusiin kuvioihin (muut lomalla, itse isommassa vastuussa kuin ennen – apua!). Niin monta kertaa oon tehnyt saman huomion kuin sä: jälkikäteen ajateltuna stressaamisessa ja huolehtimisessa ei oo mitään järkeä! Niin monta kertaa oon sen sitten myös unohtanut… Kiitos siis, saatoit pelastaa mun viikon <3\nIhana kuulla, toivottavasti stressi pysyy kurissa <3 Ja oikein kivaa lomaviikkoa ja onnea uusiin kuvioihin loman jälkeen!\nSehän se onkin vaikein osa, yrittää muistaa tämä oivallus. Itse en kuule päässyt edes lounaaseen asti eilen kun olin jo suorastaan lietsonut itseni paniikkiin yhden projektin tiimoilta 😀 Nyt kyseiselle heikolle hetkelle voi jo nauraa.


Palautteet - TSM-Training\nLoKoKo Bisons #55 (2017-2019)\n"Olen ollut Tomin treeneissä nyt kahden kauden ajan. Jo alusta alkaen tuli luottavainen olo tekemiseen, sillä kävimme läpi tarkasti mitä kaikkea tulemme tekemään ja tavoittelemaan. Treeniohjelmat on tehty todella selviksi, joten niitä on helppo tehdä myös yksin.\nOlen Tomilta saanut myös vinkkejä ruokavalioon, smoothieisiin sekä ravintolisiin. Tomin treeneihin on helppo mennä vaikka olisi kuinka väsynyt, sillä niissä otetaan aina hyvät alkulämmöt, missä saa kroppaa hereille ja sen jälkeen itse saliosuus sujuu mutkitta.\nUusien liikkeiden kohdalla olemme aloittaneet tekniikasta ja vasta kun se on ollut kunnossa rupeemme lisäämään painoa pikkuhiljaa.\nSuosittelen Tomia sekä aloittelevalle, että kokeneemmalle kuntosalin kävijälle."\nLoKoKo Unified #8\n"Aloitin Tomin treeneissä ensimmäisen kauden 2018-19 jälkeen. Jo heti alusta alkaen motivaationi kasvoi uusien asioiden oppimisen myötä.\nEnsiksi kävimme lämmittelykuvioiden ja saliliikkeiden tekniikat läpi. Treeniohjelmat oli tehty hyvin selkeäksi. Lisäksi olen saanut vinkkejä ruokavalioon ja palautumiseen.\nTomi on erittäin positiivinen valmentaja, joka tukee ja kannustaa muita!"\nPonnistuskorkeus: 58 cm ➡ 67 cm\nLeuanvedot: 5 ➡ 10 toistoa\nEtunojapunnerrus: 19 ➡ 31 toistoa\nLisäksi tasapaino ja kehonhallinta kehittyivät huomattavasti!\n"6kk yhteistä treeniä takana. Sohvaperunasta pikkuhiljaa kuntoilijaksi. Huimaa edistystä voimatasolla sekä tasapainossa. Uutta virtaa arkeen, sisältöä elämään. Haaveena suorittaa triathlon viimeistään 50 vuotiaana.\nValmentajana Tomi on huolellinen, tarkkailee ja korjaa heti tekemäni virheet. Kertoo ja perustelee. Antaa neuvoja ruokavalion, liikunnan sekä levon/unen suhteen, huomioiden kokonaisvaltaisen hyvinvoinnin. SUOSITTELEN."\nAnu on ollut kesästä asti valmennuksessani. Olemme keskittyneet lihaskuntotreeneihin, arkiliikuntaan ja tietenkin ruokavalioon sekä palautumiseen.\nAnu on kehittynyt todella paljon ja voimatasot ovat nousseet kohisten. Vuoden alkuun verrattuna paino on pudonnut tähän mennessä -12 kg ja rasvaprosentti -8 %, samalla lihasmassaa säilyttäen. Eli pudotettu paino on nimenomaan rasvaa, ei lihasta 💪\nLoKoKo Bisons #10\n"Ohjelmat ja treenit on ollut loistavia. Kehitystä tulee ja ehjänä on pysytty. Treenien rytmitys on toiminu loistavasti erityisesti siten, että kaikki laji- ja fysiikkatreenit pystyy aina vetämään täysillä ja peleissä kroppa tuntuu tuoreelta ja valmiilta.\nOmalle kohdalle valmennustyyli toimii loistavasti. Keskittyminen on selvästi liikeradoissa ja oikeissa tekniikoissa. Koko ajan tulee muistutusta jos jostain lipsuu ja niin pitääkin. Myös treenien muokkaaminen pienten vammojen takia on onnistunut aina. Treeneissä on aina selkeät tavoitteet ja kun tuloksia on tullut, se motivoi tekemään lisää ja paremmin.\nYleisesti olen huomannut miten hyvin osaat käsitellä jokaista urheilijaa yksilönä ja muokata treenit sopiviksi ja kehittäviksi. Huonoja puolia on vaikea löytää kun kehitys on oikeassa suunnassa ja treeneissä on aina hyvä ilmapiiri ja tekemisen meininki eli keep up the good work!"\n"Olen ollut tyytyväinen treeneihin. Olen huomannut kehitystä. Liikkeet ovat olleet monipuolisia ja melko usein mukavia tehdä. Treenit ovat myös ajankäytöllisesti hyvin suunniteltuja. Olet osaava ja huumorintajuinen valmentaja. Treeneihin on kiva tulla, kun tietää, että treeneissä voi heittää läppää. Ohjaat liikkeiden teossa hyvin ja saat kaikki tekemään liikkeet oikein. Ylipäätänsä olet osaava, mukava ja tsemppaava valmentaja."\n"Treeneihin on aina mukava tulla, koska meidän ryhmällä on hyvä tiimihenki ja läppä lentää. Treeniohjelmat ovat sopivan yksinkertaisia, liikkeet hyviä ja toimivia. Valmentajana olet reipas, iloinen, motivoitunut, kannustava ja ennen kaikkea hyvä työssäsi! Jatka samaan malliin!"\n"Treenit ovat monipuolisia ja lajinomaisia. Osaat avustaa eri liikkeissä ja olet tsemppaava. Treeneihin on aina mukava tulla kun on hyvä ilmapiiri."\n"Aloitin vuoden alussa Tomin vetämässä naisten pienryhmässä yhtenä neljästä. Tavoitteena oli kaikessa yksinkertaisuudessaan saada lihasvoimaa lisää, joka etenkin näin keski-ikäiselle naiselle on erityisen tärkeää. Yksi tärkeimmistä omista syistä lähteä mukaan oli työperäiset jalkasäryt joista en omin avuin tuntunut enää pääsevän eroon. Nauroinkin Tomille heti parien treenien jälkeen, että näinkö helppoa se on, yksi kerta ja jalkoja ei enää särje. Totta se kuitenkin oli, säryt olivat ja ovat pysyneet poissa ja tilalle on pikku hiljaa tullut lisää lihasta ja virkeää oloa.\nPidän Tomin treeneissä siitä, että ihan alkuun lähdettiin liikkeelle oikeastaan vain vastuskuminauhoilla ja kehonpainolla, tekniikka edellä. Sitten kun oikea tapa tehdä asioita alkoi löytyä, alettiin lisätä haastetta ja painoja. Tomi on rauhallinen ja kuuntelee, reagoi ja neuvoo juuri sopivasti niin että jää aikaa itsekin ajatella ja sisäistää jutut.\nTreeneissä on hyvä syke ja eteenpäin menemisen meininki. Liikkeitä vaihdellaan kunkin treenaajan mukaan ja Tomi katsoo mikä kullekin sopii, siis personal training vaikka neljän ryhmänä mennäänkin. Tuntuu, että Tomilla on aina varalla korvaava liike tai tilanteeseen sopiva venytys jos sellaista tarvitaan. Hänellä on taito lukea erilaisia asiakkaita, niin vasta-alkavia kuntoilijoita kuin urheilijoitakin.\nSali, jossa saamme treenata on tilava ja erittäin siisti. Välineet ovat viimeisen päälle ja niitä on riittävästi niin, että jonottaa ei tarvitse. Ja extrakiitos siitä, että jos Tomi sattuu olemaan paikalla kun käy omalla ajalla treenaamassa, hän auttaa vaikkei sovittu tapaaminen olisikaan. Aina on tervetullut olo.\nItse treeneistä vielä: on erinomaista, että alkulämmittelyyn on varattu riittävä aika ja itse salitreeni sen perään on selkeä, hyvin suunniteltu ja sopivan mittainen. Vähemmän on enemmän ja Tomin sanoin ei ole itseisarvo, että treenin jälkeen paikat ovat pari päivää kipeät. Hän saa kiinnittämään huomiota niin itse suorituksen aikaisiin taukoihin kuin palautumiseen ja riittävään lepoon treenin jälkeen. Vastaavasti myös ravintoon, kun puhutaan vaikkapa mitä olemme ennen salille tuloa päivän aikana syöneet.\nKaikki vaikuttaa kaikkeen, ja sen olen tämän projektin myötä oppinut, että enää ei ole kiire mihinkään. Tavoite on olla loppuelämä hyvässä kunnossa. Tomin treeneissä tekeminen pysyy treeniohjelman päivitysten ja henkilökohtaisen seurannan vuoksi nousujohteisena ja mielenkiintoisena kerta toisensa jälkeen, niin ettei mitään määräpäivää tule edes ajateltua. Ja ennen kaikkea, tämä on kivaa! Joka ikinen kerta, vaikka välillä salille tullessa väsyttää tai harmittaa, niin lähden sieltä kotiin energisenä ja pirteänä, hyvällä tuulella.\nVoin omasta kokemuksestani siis lämpimästi suositella Tomin pienryhmä-treenausta ihan jokaiselle lähtötasoon ja -kuntoon katsomatta. Olen itsekin treenannut myös ennen ja innostunut, mutta sitten salitreeni on jostain syystä aina jäänyt. Nyt tuntuu siltä, että tästä olen saanut jo tämän puolen vuoden aikana itselleni rakkaan harrastuksen, innostus vain kasvaa!"


Metsäkeskus: Tuhkalannoitusta vain viidenneksellä sopivasta alasta - Metsälehti\nEtusivu › Uutiset ja blogit › Metsäkeskus: Tuhkalannoitusta vain viidenneksellä sopivasta alasta\nUutinen 26.10.2021 09:26\nTuhkalannoituksesta hyötyvät erityisesti ojitetut suometsät.\nTuhkalannoituksella voi lisätä puuston kasvua keskimäärin kolme kuutiometriä hehtaarilla vuosittain sopivilla kasvupaikoilla. Lannoituksen vaikutus kestää noin 30–40 vuoden ajan, tiedottaa Suomen metsäkeskus.\nTuhkalannoitusta tehdään Suomessa noin 12 000 hehtaarilla vuosittain, mutta sopivaa lannoitusalaa olisi viisi kertaa enemmän.\nKaikkiaan metsiä lannoitettiin vuonna 2020 yhteensä yli 76 000 hehtaaria.\nTänä vuonna tuhkalannoituksia on tehty kemeratuella eniten Pohjois-Pohjanmaan, Pohjois-Savon ja Pohjois-Karjalan maakunnissa.\nTuhkalannoituksesta hyötyvät erityisesti ojitetut suometsät, joissa havupuiden kasvua hidastaa kaliumin ja fosforin vähyys tai ravinteiden epätasapaino. Tuhkalla voidaan lisätä merkittävästi puiden kasvua myös metsitetyillä turvepelloilla ja entisillä turvetuotantoalueilla\n”Lannoitus voi olla kuitenkin pettymys, jos tuhkan koostumusta ei ole selvitetty tai kohdevalinta on mennyt pieleen. Metsänomistajalla täytyy olla myös malttia, sillä puiden fosforinpuutos korjaantuu yleensä vasta 3–4 vuoden kuluttua tuhkalannoituksesta”, sanoo metsänhoidon johtava asiantuntija Markku Remes Suomen metsäkeskuksesta.\nKemeratuki metsien terveyslannoitukseen on 30 prosenttia kokonaiskustannuksista, joihin voivat sisältyä suunnittelu-, työ- ja tarvikekustannukset. Tukea haetaan Metsäkeskuksesta.\nEdellinen uutinenBinderholz Nordic investoi 40 miljoonaa euroa Lieksan sahalla\nSeuraava uutinenPuukauppa hienoisessa alamäessä, hinnat nousussa


Spiderman 3: pelastaminen Mary Jane peli\nSpiderman 3: pelastaminen Mary Jane\nMary Jane on kuvattu Venom, auttaa Spiderman päästä hänen aikanaan keinuvat koko rakennusten paras ennen kuin aika loppuu. Kun nuoli kohdistinta voi siirtää Spiderman ja VÄLINÄPPÄINTÄ tekee hypit.\nTämä peli on pelattu 169428 kertaa verkossa. Ranking 49 ja parhaat nettipelit.\nArvosana perustuu 13548 lausunnot käyttäjien\nPelattu 169428 kertaa\nSpiderman ja Mary Jane, peli 3 Spiderman, Spiderman tyttöystävä Mary Jane,\nMikä on tämä peli noin? Tämä on vapaa peli nimeltä Spiderman 3: pelastaminen Mary Jane selaimeesi ilman ladata tai asentaa mitään, se on täysin luotettava. Tältä sivustolta voit pelata ilmaiseksi tämän flash Spider-Man Pelit nimeltään Spiderman 3: pelastaminen Mary Jane. Ja muistakaa tämä on vapaa peli nimeltä Spiderman 3: pelastaminen Mary Jane ja se liittyy Spider-Man Pelit. Uusi peli Spiderman 3: pelastaminen Mary Jane on yksi parhaista peleistä Spider-Man Pelit löydät ja voit jakaa sen ystäviesi ja yhteystietoja sosiaalisia verkostoja. Tämä on online-peli ja videopeli nimeltä Spiderman 3: pelastaminen Mary Jane että me sinut pelaamaan, nauttia ja oppia siitä sekä jakaa kommentteja ja ystävien sosiaalisia verkostoja.


Suojautuminen auringolta – Wikimatkat\n2.1 Suuremmat riskit\nJos oleskelet liikaa auringon UV-säteilyssä, ihosi palaa. Matkailijan pitää muistaa tämä erityisesti rantalomalla, muuten matka voi mennä pilalle.\nIho kuoriutuu palamisen jälkeen\nEnsimmäisiin oireisiin kuuluu ihon punottuminen ja kipu. Iho muuttuu punaiseksi noin 2-6 tunnin päästä. Kipu on pahimmillaan 6-48 tuntia ihon palamisen jälkeen. 3-8 päivää palamisen jälkeen ihoa alkaa irrota. Muita oireita ovat väsyneisyys ja mahdollisesti kuume. Auringonpolttamat voivat olla ensimmäisen tai toisen asteen palovammoja.\nPienempiä aurinkopolttamia eivät juurikaan muuta kuin ärsytä, sen sijaan suuremmat voivat vaatia jopa sairaalahoitoa. Auringonpolttamat voivat myös ajan myötä johtaa ihosyöpään.\nMatkustaessasi liikut todennäköisemmin enemmän ulkona joten sinun tulee silloin olla entistä varovaisempi varsinkin kun matkustat etelään tai vuoristoon. Ennen matkaa kannattaa ottaa selvää matkakohteen aurinko-olosuhteista.\nRiski että ihosi palaa lisääntyy sen mukaan miten vaalea iho sinulla on.\nRiski lisääntyy kun tulet lähemmäksi päiväntasaajaa jossa UV-säteily on vahvimmillaan. Jos käytät jotain antibiootteja tai muita lääkkeitä se voi usein altistaa ihosi auringonpolttamille.\nEtenkin eteläpuoliskolla otsonikierros on ohentunut, mikä johtaa siihen että entistä enemmän UV-säteilyä pääsee maan pinnalle, ja näin myös riski lisääntyy.\nUV-indeksi on kansainvälinen standardi UV-säteilyn intensiteetistä. Mitä korkeampi UV-indeksi, sitä vaarallisempi on säteily.\nVarsinkin jos matkustat kehitysmaihin kannattaa ottaa selvää UV-olosuhteista netistä UV-raportteja ei ehkä ole saatavana paikan päällä.\nSäteilyn intensiteettiin vaikuttaa muun muassa:\nlatituudi - säteily on voimakkaimmillaan päiväntasaajalla\nkorkeus - vuorenhuipulla säteily on huomattavasti korkeampi kuin laaksossa\nvuodenaika - säteily on voimakkaimmillaan kesäisin\nsää - pilvettöminä, kuivina päivinä säteilyä on eniten\nympäristö - hiekka, vesi tai lumi heijastaa ja vahvistaa säteilyä\nAurinkolaseja on erittäin hyvä käyttää etenkin siellä missä ympäristö heijastaa auringon säteitä kuten rannalla, jäätiköllä tai aavikossa.\nVaroitus: aurinkolasit ilman UV-suojausta vahingoittaa silmäsi enemmän kuin se että et käyttäisi aurinkolaseja lainkaan.\nJos lasisi on liian pienet saatat altistaa silmäsi UV-säteilylle. Jos hiihdät vuoristossa, käytä hiihtolaseja silmien suojaamiseksi aurinkolasien sijaan.\nKevyesti tummennetut aurinkolasit ovat parempia koska silloin pupillisi pysyvät pieninä ja päästävät vähemmän auringonvaloa silmiisi.\nEhdottomasti paras suojautuminen auringolta on oikea pukeutuminen. Tropiikeissa kannattaa käyttää hattua tai muuta päähinettä, vaaleaa pitkähihaista paitaa, pitkähihaisia housuja sekä kenkiä sandaalien sijaan. Niska kannattaa suojata käyttämällä kaulapaitaa ja kääntämällä kaula ylöspäin.\nRannalla vaatteet kannattaa pitää päällä aina kun et ole vedessä. Muista että ihoa voi palaa vedessäkin.\nAurinkovoiteet eivät toimi vaatteiden korvikkeena ja tehokkaimmistakin aurinkovoiteista ei ole hyötyä jos makaa tuntikausia autingossa. Laita uutta kerrosta päälle joka toinen tunti.\nTropiikeissa ei pidä liikkua ulkona keskipäivän aikaan. Paikallisetkin viettävät siestaa auringon ollessa korkeimmillaan. Uida kannattaa aikaisin aamuisin tai myöhään illalla.\nJos ihosi on palanut pahasti, mene lääkäriin.\nVastusta kiusausta hypätä veteen auringonpolttaman kanssa, vesi viilentää ihoa mutta jos aurinko paistaa, iho palaa vielä enemmän. Sen lisäksi meren suolavesi kirveltää ihoa. Varo infektiota. Ota viileä (ei kylmä) suihku tai kylpy ja kuivaa itsesi pehmeällä pyyhkeellä.\nLaita iholle auringonpolttamia varten tehtyä kipua lieventävää geeliä. Lepää, juo vettä ja pysy poissa auringon säteilyltä auringonpolttaman keston ajaksi.\nLämpöhalvaus on hengenvaarallinen tilanne jossa keho ei enää pysty hallitsemaan lämpötilaansa. Korkean lämpötilan lisäksi lämpöhalvausta edistää ilman kosteus koska silloin keho ei pysty hikoilemalla viilentämään kehoasi. Juo aina paljon vettä kun on korkea lämpötila, äläkä tee mitään sellaista mitä on fyysisesti rasittavaa.\nNoudettu kohteesta ”https://fi.wikivoyage.org/w/index.php?title=Suojautuminen_auringolta&oldid=49416”


Tee oikeanlaista videota - Voimaavideosta\nHaluan auttaa sinua, pienyrittäjä, tekemään itse (tai ostamaan) videota, joka nappaa ohikulkevat katselijat talteen asiakkaiksi.\nVideo on parhaillaan tosi tehokas markkinointikeino ja siksi haluan opettaa sinulle sen hyödyntämistä.\nJa nimenomaan sitä, miten teet oikeanlaista videota.\nKokosinkin tähän sinulle 2 pohdinta-aihiota, jotka kannattaa laittaa kuplimaan alitajuntaan, jos asiakkaita keräävät videot kiinnostavat:\n✏ Video on ollut minulle paras ja edullisin reitti löytää uusia asiakkaita.\nKalastusaiheisella Youtube-kanavallani on videoita yli 2 vuoden takaa, ja ne tuovat yhä jatkuvasti joka viikko uusia asiakaskontakteja.\nTärkeintä videossa on, että olet alustapitäen suunnitellut sen innostamaan ja lopuksi ohjeistamaan katsojan yrityksesi vaikutuspiiriin. Tämä onnistuu asiakashaavi-tekniikalla.\n(Tästä kerron lisää maksuttomassa vinkkivihkossa, katso ohjeet vihkon tilaamiseen tämän julkaisun lopusta.)\n➡ Miten kasvattaisit bisnestä, jos videoista kertyisi sinulle tasaisesti uusia asiakasliidejä? Ja mikä olisi sinulle paras tapa kontaktioida asiakkaita, jotka jo tuntevat sinut videoiltasi?\n✏ Oikein toteutettu video ei vanhene yhtä nopeasti kuin muut some-julkaisut.\nMoni touhuaa niin monessa eri some-kanavassa, jolloin tuntuu, ettei mitenkään ehdi tekemään vielä videoita.\nOngelmana on, että tehdään kertakäyttösisältöä repaleisesti moneen kanavaan.\nJärkevässä ajankäytössä on kuitenkin kyse priorisoinnista, eli energia kannattaa kohdistaa tekemiseen, joka ei vanhene heti julkaisupäivän jälkeen. Asiakashaavivideot toimivat hyvin, koska ne on rakennettu niin, että uusien asiakkaiden on mahdollista löytää video silloin, kun aihe kiinnostaa häntä.\n➡ Miten voisit priorisoida somessa käytetyn ajan ja energian sisällöntuottamiseen, joka 1) auttaa asiakastasi nyt ja tulevaisuudessa ja 2) löytyy vielä vuodenkin kuluttua?\nVideoiden tekeminen on opettanut minulle esiintymistä ja olen löytänyt jippoja, joilla videon tekemisen jännitystä voi taklata.\nKoulussa olin se maailman ujoin tyttö, joka ei uskaltanut viitata, vaikka tiesin ihan 100-varmasti vastauksen open kysymykseen. Siitä pulpetista on pitäny ponnistaa pitkä tie yrittäjäksi ja videon tekijäksi. Ja näitä oppeja haluan jakaa myös sinulle.\nNettiyrittäjänä yli viiden vuoden matkalla olen huomannut, että vahvuuteni on erityisesti asiakkaiden keruu.\nEn jää jumiin välinehifistelyyn tai täydellisyyden tavoitteluun, koska yrittäjyyden realiteetit ovat pakottaneet opettelemaan nimenomaan oikeita liidejä ja kassassa mitattavia tuloksia tuovien videoiden tekoa.\nTällaisia video-oppeja voit minulta odottaa jatkossa, nyt kun olet löytänyt mukaan VoimaaVideosta -maailmaan. 😄\nP.S. Lataa ilmainen vinkkivihko ’Korjaa 3 videota torpedoivaa virhettä’. Pääset lataamaan sen klikkaamalla tästä:


Tutkimus | Lahden Yliopistokampus\nNiemen kampuksella Lahdessa toimii omaleimainen kansainvälisen tason tiedeyhteisö, jonka muodostavat noin 200 asiantuntijaa Helsingin yliopistosta ja LUT-yliopistosta. Yliopistoilla on alueella toisiaan täydentävää osaamista erityisesti kaupunkiympäristöihin sekä niiden elinkeinoelämän tutkimukseen ja kehittämiseen liittyen.\nPitkäjänteinen yhteistyö ympäröivän yhteiskunnan ja sen eri toimijoiden kanssa on keskeinen osa yliopistojen toimintaa Lahdessa. Yhteistyötä on toteutettu mm. päijäthämäläisten kumppanien kanssa tehtyjen lukuisten tutkimus- ja kehityshankkeiden kautta sekä tuomalla alueelle uusia koulutusmahdollisuuksia.\nYliopistojen toiminta Lahdessa on kiinteästi sidoksissa yliopistojen muiden kampusten toimintaan. Tiiviit yhteydet laajempiin kokonaisuuksiin ja kansainvälisiin asiantuntijaverkostoihin mahdollistavat Niemen tiedeyhteisön kunnianhimoisen ja korkealaatuisen tutkimus-, kehittämis- ja opetustoiminnan.\nLisätietoja: Helsingin yliopiston tutkimus Lahdessa ja LUT-yliopiston tutkimus Lahdessa


E-P:n yrittäjien Risikko: Yrityksiin kohdistunut huijausyrityksiä | Lapuan Sanomat\nE-P:n yrittäjien Risikko: Yrityksiin kohdistunut huijausyrityksiä\nKuluvalla kesälomakaudella yrityksiin Etelä-Pohjanmaalla on iskenyt monenlaisia huijausyrityksiä. Etelä-Pohjanmaan yrittäjien toimitusjohtajan Heikki Risikon mukaan kesä on ollut huijausten kulta-aikaa ja lukuisia yrittäjiä on joutunut uhriksi.\n– Tyypillisimpiä huijaustapauksia ovat yrityksiin puhelimitse tulevat yhteydenotot, jotka liittyvät tavalla tai toisella erilaisiin yrityshakemistoihin, Risikko kertoo.\nPuhelut on toteutettu taidokkaasti ja huomaamattaan yrittäjä saattaa vahingossa tulla tilanneeksi palvelun.\n– Mikäli puhelu herättää epäilyksiä, kannattaa välttää ympäripyöreitä vastauksia ja sanoa jämäkästi, ettei aio puhelimessa tilata mitään tai sitoutua mihinkään, ohjeistaa Risikko.\nRisikko ennakoi huijaushyökkäyksen jatkuvan vielä syksylläkin. Yrityshakemistoihin liittyvien huijausten lisäksi tietoon on tullut myös tapauksia liittyen valelaskuihin, toimitusjohtajahuijauksiin ja sähköpostihuijauksiin.


Hintataso oli Suomessa viime vuonna Euroopan kahdeksanneksi korkein | Uutissuomalainen | Etelä-Suomen Sanomat\nEtusivu » Uutissuomalainen 22.6.2021 14:15\nKaikkiaan selvityksessä oli mukana 37 maata, joista kalleimmat kuluttajahinnat löytyivät Sveitsistä ja edullisimmat Turkista. VESA MOILANEN / LEHTIKUVA\nKotitalouksien ostamien hyödykkeiden hintataso oli viime vuonna Suomessa Euroopan kahdeksanneksi korkein, kertoo Tilastokeskus. Muihin Pohjoismaihin verrattuna hintataso Suomessa oli kuitenkin alhaisin.\nKaikkiaan selvityksessä oli mukana 37 maata, joista kalleimmat kuluttajahinnat löytyivät Sveitsistä ja edullisimmat Turkista.\nTiedot perustuvat EU:n tilastoviranomaisen Eurostatin koordinoimaan hintatasovertailuun. Tilastokeskus kokosi Suomea koskevan hinta-aineiston.\nSuomen hintataso ylitti EU-keskiarvon 26 prosentilla. Tanska, Islanti sekä Norja ylittivät EU-keskiarvon noin 40 prosentilla ja Ruotsi 30 prosentilla.\nKalleimmista maista Sveitsi, Norja ja Islanti eivät ole EU-jäsenmaita. Suurin osa edullisimmista maista sijaitsee Balkanin alueella. EU-jäsenmaista kallein hintataso oli Tanskassa ja halvin Romaniassa.\nSuomessa suhteellisesti kalleimmat tuotteet ovat vertailun mukaan alkoholijuomat ja tupakka. Myös ravintola- ja majoituspalvelut ovat Suomessa verrattain hinnakkaita.\nEnergian hinnat jäävät Suomessa alle EU-keskiarvon. Tietoliikenteen ja viihde-elektroniikan hinnat edustavat EU-keskiarvon tasoa.\nVerot johtavat suuriin eroihin alkoholin ja tupakan hinnoissa\nAlkoholijuomien ja tupakan hintatasoissa erot maiden välillä olivat suuria verojen vuoksi. Norjassa ja Islannissa alkoholin ja tupakan hintataso on noin nelinkertainen verrattuna Euroopan halvimpiin maihin Pohjois-Makedoniaan ja Turkkiin.\nErot hintatasoissa ovat selviä myös palveluita sisältävissä hyödykeryhmissä. Syynä ovat suuret erot työvoimakustannuksissa.\nYhtenäisin hintataso on viihde-elektroniikassa, kodinkoneissa sekä ajoneuvoissa, joissa kaikissa kansainväliset tuotemerkit hallitsevat markkinoita.


Hymyremontti | Ms. Style\nOn kaihoisaa katsella itsestään kuvia kaksikymppisenä. Kovin montaa asiaa en siitä ikävaiheesta kaipaa, mutta paria kuitenkin. Paitsi että jenkkakahvat puuttuvat, myös hampaat hohtavat helmenvalkoisina. Neljänkympin merkkipaalun ylittämisen jälkeen koti on yleensä kunnossa (leikkokukkia myöten) ja vaatekaapista löytyy enemmän Giorgio Armania kuin Gina Tricot -vaatteita, mutta hammasluu alkaa vääjäämättä kellastua. Vaikka en ole onneksi koskaan tupakoinut, näkyy loputon teen ryystäminen ja hedelmien natustelu välipalaksi jo purukaluston värissä.\nSiksi olinkin riemuissani, kun Helsingin keskustan Stockmannilla sijaitseva Hammasklinikka Dextra tarjosi minulle mahdollisuutta kokeilla hampaiden valkaisua. Sen suoritti suuhygienisti Jonas Englund sujuvan nopeasti, joten sain hampaat valkaistua perjantain alkuillasta työpäivän päätteeksi. Erityiskiitos Jonakselle tämän loistavan huumorintajun vuoksi. Tuntui melkein riipivältä nousta mukavasta Tempur-patjaisesta tuolista ja lähteä, sillä Jonaksen jutut olivat loistavia – ja ohjeistivat myös mainiosti valkaisun jälkeiseen 48 tuntiin. Jonaksen mukaan samppanja ja kermaleivokset olivat siis sallittuja, kun taas borssikeitto punaviinin kera kiellettyä.\nVärjäytymät lähtivät käsittelyn myötä kokonaan pois. Joskus varoitetaan vihlonnasta hampaiden valkaisun jälkeen, mutta kärsin siitä korkeintaan kolmasti jäänkylmää vettä juodessani. Kokonaisuudessaan valkaisugeelillä tehtävä toimenpide oli nopea ja vaivaton. Kivulloisin osa oli olla valkaisun aikana puhumatta, mikä kieltämättä tuotti kaltaiselleni pulisijalle jonkinlaisia haasteita.\nEnnen valkaisua jännitin, että hampaani muuttuvat paperinvalkoisiksi ja loistavat pimeässä. Kun taannoin asuimme New Yorkissa, olin nähnyt siitä niin monia esimerkkejä. Nyt pelkoni oli kuitenkin tuiki turha. Hampaani palasivat siihen samaan luonnollisen valkoisuuden tilaan, jossa ne loistavat ensimmäisen opiskeluvuoden kuvissa.\n* Postaus on tehty yhteistyössä Hammasklinikka Dextran kanssa.\nTags:Hammasklinika Dextra, hampaidenvalkaisu, Helsingin paras suuhygienisti, Mirva Saukkola, Ms. Style\nMirva Saukkola 4 vuotta ago\nJaana Jussila 4 vuotta ago\nMerja Jossfolk 4 vuotta ago\nKulttuurivinkki viikonlopuksi: Hannu Palosuon näyttely Kansallismuseossa\nLove Me Do -häätapahtumassa morsiuspukutuomarina


Kaiuttomassa kammiossa EMI / RFI suojaus | Holland Suojausjärjestelmien\nOsta meidän Anechoic kammiot\nKaiuttamattomat kamarit osoittavat erinomaisia suojausominaisuuksia ja niitä käytetään pääasiassa EM-päästöjen testauksessa kaupallisten ja sotilaallisten standardien mukaisesti\nKaiuttamattomat kammiot on rakennettu suojatuiksi tiloiksi, joiden seinät ja katto on kokonaan peitetty absorboivilla materiaaleilla ja / tai ferriittilaatoilla. Kaiuttamattomat kamarit tarjoavat erinomaisen suojauksen, ja niitä käytetään pääasiassa EM-päästöjen testauksessa kaupallisten ja sotilaallisten standardien mukaisesti.\nKaiuttamattomia kammioita käytetään suorittamaan yhteensopivia säteileviä häiriötestejä EMC-standardien, kuten IEC / EN 61000-4-3, mukaisesti.\nNe tarjoavat täydellisen vaatimustenmukaisuuden testauspaikan taajuusalueelle 26 - 18 GHz ja soveltuvat myös PREN 50147-3: ssa ehdotettuun vapaa-avaruuspäästötestiin.\nVoimme myös rakentaa avoimen alueen testauspaikkoja.\nPäästöteho - 26 MHz - 18 GHz\nImmuniteetti 26 MHz - 18 GHz\nJos haluat saada tarjouksen kaiuttomasta kammiosta, lähetä piirustus kyseisestä huoneesta. Onko sinulla piirustus, ota meihin yhteyttä sähköpostitse ([email protected]) tai yhteystietolomakkeestamme, jotta voit siirtää kaikki huoneen ominaisuudet.\nOn tärkeää ilmoittaa huoneen tarkoitus tai mahdollisesti haluttu taajuusalue, jossa huone toimii. Ilmoita myös huoneen oven koko ja huoneeseen tarvittavan tehon ja ilmanvaihdon määrä.\nTäysin yhteensopiva rakenne, joka täyttää UKAS- ja FCC-vaatimukset\nKaikki mitat ovat mahdollisia\nPäästöteho +/- 4 dB tai parempi 30 MHz - 40 GHz: n taajuusalueella\nTäysin yhteensopiva EN 61000.4.3 -standardin mukaisesti\nFerriitti- ja hybridi-vuori 30 MHz-40 GHz: n mittauksista\nJoustava moduulirakenne mahdollistaa helpon sivuston muutoksen tai päivityksen\nAvaimet käteen -järjestelmät\nKokonaisvaltainen lähestymistapa on käytettävissä laboratoriomme täydelliseksi helpottamiseksi.\nLevysoittimet / dynamometrit\nPalonhavaitseminen ja tukahduttaminen\nPäästöjen ja häiriönsiirron mittausjärjestelmät\nAnechoic kammiot näyte lisätään näytekoriin\nSaada hintatarjous Anechoic kammiot 24 tunnin kuluessa täytä alla oleva lomake.


Remeo vahvasti mukana I love muovi -kampanjassa - Remeo\nEtusivu » Remeo vahvasti mukana I love muovi -kampanjassa\nRemeo vahvasti mukana I love muovi -kampanjassa\nJuuri käyntiin pyörähtänyt I love muovi -kampanja haastaa ihmisiä mukaan muutokseen: arvokas muovimateriaali täytyy saada kiertämään Suomessa paremmin. Remeo on vahvasti mukana kampanjassa jo siitä syystä, että visiossamme kerromme tähtäävämme maailmaan, jossa luonnonvaroja ei hukata. Tule tapaamaan meitä Lahden torille keskiviikkona 10.4. kello 16-18!\nI love muovi -kampanja puhuu samaa asiaa kuin mitä lukee Remeon strategiassa: Teemme joka päivä asiakkaidemme kanssa työtä, jotta kaikki mahdollinen saadaan kierrätettyä takaisin hyötykäyttöön, eilisen roskasta huomisen raaka-aineeksi.\nKampanjassa tuodaan vahvasti esille se, kuinka Suomi oli vielä vuonna 2018 eurooppalaisessa vertailussa muovinkierrätyksen häntäpäässä. Tämän vuoksi kampanja pyrkii herättelemään haastamalla ihmisiä mukaan muutokseen, arvokas muovimateriaali täytyy saada kiertämään Suomessa paremmin:\nLajittelun ja kierrätyksen avulla voidaan säästää muovin valmistukseen käytettyä energiaa sekä luonnonvaroja\nOn turhaa ja ympäristöä kuormittavaa tehdä uutta muovia, kun jo valmistettu materiaali voidaan pistää kiertoon\nI love muovi -kampanja pyörii huhtikuussa 2019\nI love muovi -kampanja haastaa lajittelemaan niin verkossa, radiossa kuin televisiossa sekä 1.4–4.5.2019 ulkotapahtumina Tampereella, Lahdessa, Vaasassa, Joensuussa, Oulussa ja Helsingissä. Kampanjaan voivat osallistua myös muut kaupungit, kunnat ja yritykset sekä vaikuttajat. Kevään aikana kampanjaan osallistuvat myös lukuisat koulut ja päiväkodit. Lisää osallistujia haastetaan mukaan koko ajan.\nTule tapaamaan meitä Lahteen!\nLahden kaupunki kilpailee huhtikuussa parhaan pakkausmuovin kierrättäjän tittelistä. Kilpailussa ovat mukana myös Tampere, Vaasa, Joensuu ja Oulu. Voittajakaupunki selviää Ylen suorassa lähetyksessä lauantaina 4.5.\nI love muovi -kampanjakiertue pysähtyy Lahden torilla keskiviikkona 10.4. kello 16-18, jolloin kaupunkilaiset voivat tuoda muovijätettä torilla sijaitsevaan keräyspisteeseen. 200 ensimmäistä muovin tuojaa saa palkinnoksi lajitteluämpärin.\nOsana I love muovi -kampanjaa Lahdessa järjestetään myös ympäristökasvatustempaus, jossa pakkausmuovia kerätään päiväkodeissa ja kouluissa. Mukana on kymmenen päiväkotia ja koulua eri puolilta kaupunkia.\nRemeo on vahvasti mukana tapahtumassa – tule tutustumaan meihin Lahden toritapahtumassa!\nLue lisää kampanjasta Ylen sivuilta: yle.fi/ilovemuovi


Uskallatko ottaa vastaan rakkautta? | Ihminen Tavattavissa\nEnnen joulua autoradioni soitti Juha Tapion laulamana ”en etsi valtaa loistoa, en kaipaa kultaakaan. Mä pyydän taivaan valoa ja rauhaa päälle maan. Se joulu suo, mi onnen tuo ja mielet nostaa Luojan luo!...” Jäin pohtimaan sanoja. Kenelle pyyntö on kohdistettu? Mikä on taivaan valo? Mielet nostaa luojan luo? Onko aihe sinulle tuttu? …..\nOlen huomannut vuosien varrella, että elämääni on sisältynyt ulkoapäin määriteltyjä uskomuksia, joita voisi sanoa kollektiivisiksi harhoiksi. No elämässä niin monet tahot haluavat ”lahkoon" jäseniä, kuten trendit, muoti, sosiaalinen media, uskonnot ym. Kun mietin hetken kuulemaani laulua, huomasin ajattelevani eri tavalla, kuin aikaisemmin. Siis ajattelin itse.\nMitä minä pyydän? Rohkenen pyytää totuutta, voimia olla itseni, rakkautta ja viisautta. Näitä voimakkaita asioita, jotka syrjäyttävät myrkyllisen häpeän, haitallisen pelon, valheen ja tiedostamattomuuden.\nToimittaja pyysi kuuntelijoita soittamaan ja kertomaan mitä parasta sinulle on tapahtunut vuoden aikana. Tein naisystävälleni tämän kysymyksen. Hän vastasi, että "sinä”… On niin vaikea ottaa vastaan itseensä kohdistuvaa arvostusta. Se lämmittää sydäntäni tänä päivänä.\n”En etsi valtaa loistoa….” Olen kiitollinen siitä, että minulla on rakastava kumppani vierelläni, rakkaat lapset ja te rakkaat ystävät, jotka rakastatte minua juuri sellainen kuin olen. Se on se taivaan valo (rakkaus) ja rauha (antaa olla) päällä maan. Toivon niin, että kaikilla ihmisillä on yksi rakastava ihminen, joka rakastaa. Luulen, että sinun ja minun rakkaus ulottuu lähimmäisiin, mutta kapasiteetti ei riitä sitä kertomaan kaikille niille, joiden haluaisi sen tuntevan.\nOlet siis rakastettu ystävä. Toivon sinulle rakkautta ja voimia olla se ihminen, joka oikeasti olet. Anna sielusi äänen kuulua, sillä se kuuluu kuitenkin kuiskauksena sisälläsi. Iloa ja valoa sinulle sinne missä ikinä oletkin.\nIhminen tavattavissa -terapeuttiharjoittelija Janne Korkeakangas, Nurmijärvi\nYhteydenotot puh. 044-777 6777\nEmbedded video for Uskallatko ottaa vastaan rakkautta?


Valkoselkätikkapari ihastutti - aivan Joensuun ruutukaavan lähistöllä\nKotimaa 25.3.2014 08:20\nLintuharrastaja Hannu Kauhanen ihastelee blogissaan kuluvan viikon keväisiä säitä. Kelpaa lintubongarin kiikareiden kanssa kulkea, kun lintuja alkaa näkyä kaupungin lähistölläkin. Erityisesti Kauhasen huomion herätti päiväkävelyllä valkoselkätikkapariskunta aivan Joensuun keskustan tuntumassa.\n- Mikä mukavinta, muuttolintujakin näkyi: punarinta Linnunlahden venesatamassa, kottarainen raviradan nurmikolla, mustarastas omalla pihalla ja laulava peippokoiraskin parin talon päässä Otsonkadulla, Kauhanen kirjoittaa.\n- Päivän todellinen pommi oli valkoselkätikkapariskunta. Lahoavaa puuta kopsutellut tikka osoittautui naarasvalkoseläksi. Sitä ihmetellessä kauempaa kuului pehmeä ”gyb”, ja kohta paikalle ilmestyi punapäälakinen koiras, hän jatkoi blogissaan.\nTikkojen pesintäkausi on pian alkamassa, joten pariskunta tarvitsee ehdottoman pesimärauhan.\n- Paikalla pitäisi välttää kaikenlaista häiritsemistä, jollaiseksi esimerkiksi laajamittainen ja alati toistuva valokuvaaminen voidaan laskea, Kauhanen muistuttaa.


Työmatkat taittuvat sähköautolla sujuvasti - Charge Amps\nTyömatkat taittuvat sähköautolla sujuvasti\nSähköautot ovat teillä yhä yleisempi näky. Se ilahduttaa meitä kestävän liikkumisen parissa puurtavia valtavasti.\nMoni on vetänyt ostohousut jalkaan ja puntaroi parhaillaan, minkä sähköauton valitsisi. Yksi usein kysytty kysymys on, miten hyvin työmatkat sujuvat sähkön voimin. Tässä kirjoituksessa nostamme esiin muutamia tärkeitä asioita, joita kannattaa miettiä, jos uutta sähköautoa aikoo käyttää työpaikan ja kodin välillä liikkumiseen.\nSähköautoille luvataan yhä pidempiä toimintamatkoja, joten niiden merkitys auton valinnassa pienenee jatkuvasti. Jos ajettavana on kuitenkin pitkiä, vaikkapa 200–300 kilometrin työmatkoja, toimintamatkaan kannattaa kiinnittää huomiota. Kilometrien lisäksi toimintamatkaan voivat vaikuttaa ajo-olosuhteet eli tie, ajonopeus ja ajotapa. Toimintamatkaa voi pidentää myös pienillä nikseillä. Talvisin moottori kannattaa lämmittää ennen käynnistämistä, ja kesäisin auton on hyvä puolestaan antaa jäähtyä ennen sen käynnistämistä uudelleen.\nSähköauton toimintamatkasta riippuen voi olla hyvä, että auton pystyy lataamaan sekä kotona että työpaikalla. Oiva lähtöasetelma työmatka-autoilun sähköistämiseen on kotilatausaseman asentaminen. Jos asut esimerkiksi kerros- tai rivitalossa, kannattaa muistaa että taloyhtiöt voivat saada tukea latausinfran rakentamiseen.\nVaikka toimintamatka riittäisi edestakaiseen työmatkaan, työpaikalla olevasta latausasemasta voi olla hyötyä. Akun käyttöikää voi pidentää välttämällä akun lataamista täyteen päivittäin, ja tämän vuoksi on hyvä, jos akkua voi ladata sopivasti niin kotona kuin työpaikalla.\nJos työpaikalla ei vielä ole latausmahdollisuutta, asian voi ottaa puheeksi työnantajan kanssa. Monet organisaatiot haluavat kannustaa kestävään liikkumiseen ja yksi tapa siihen on varmistaa, että henkilökunnalla on mahdollisuus auton lataamiseen.\nUseimmat työmatkat voi vallan hyvin ajaa sähköautolla. Jos työmatka on lyhyt, latausmahdollisuus kotona riittää, mutta työpaikkalataus helpottaa arkea entisestään. Juuri nyt moni tekee etätöitä, mutta todennäköisesti pääsemme vielä palaamaan toimistoihinkin. Mikäpä olisikaan parempi tapa juhlistaa sitä kuin kurvata töihin kestävästi sähköautolla!


Helsingin Tulli | Lahti Uutiset\nVideo Kamera Perunalaatikko Ohje Paavo Nurmen Stadion K Market.fi Kannettavan Tietokoneen Akku Testi TechRadarin oma akkutesti: 10 tuntia ja 30 minuuttia. joten valmistaja pystyy optimoimaan tietokoneen ja käyttöjärjestelmän yhteispelin tehokkaammin kuin kilpailijansa. mutta kannettavan uskollinen fanikunta voi iloita uudesta mallista pitkän odotuksen jälkeen. ÄLYPUHELIMET & TABLETIT OSTAJAN OPAS Maaliskuu 2013 No. 1 Uusi mobiili.fi – Ostajan opas\nUusikaupunki Autotehdas Lue aiheen Uusikaupunki keskusteluja. Katso, mitä muut ajattelevat, ja osallistu keskusteluun. Suomi24 – tuhansia aiheita. Katso kaikki avoimet työpaikat haulle Uusikaupunki. Yli 20 000 työpaikkaa odottaa hakemustasi Duunitorilla. Katso ja hae töitä nyt! Katso vuokra-asunnot paikkakunnalla Uusikaupunki! Vuokraovi.comissa on juuri nyt tarjolla 34 vuokrattavaa kohdetta. Helppo haku auttaa löytämään juuri sinulle sopivat vuokra-asunnot. paikkakunnalla tarjoaa\nSahaava Kuume Kuume pysyi jotakuinkin samana.välillä se hieman kohosi. Mikään kun ei ollut muuttuakseen menin uudelleen lääkäriin (4 päivää labratestien tulon jälkeen) ja lääkäri vain totesi, että olen saanut viruspohjaisen flunssan angiinani päälle ja, että lääke puree kyllä niinkuin pitää. Pitkittynyt kuume. Varsinkin sairastetun hengitystieinfektion jälkeen ei ole tavatonta, että pitkittynyt kuume (yleensä alle 38 C) voi\nRajavartiolaitos tiedottaa paljastaneensa kansainvälisen ammattimaisen ihmissalakuljetusringin Helsinki-Vantaan lentoasemalla.\nHelsingin poliisilta menossa noin 300 Silkkitie-juttua.\nPrevious: Previous post: Sahaava Kuume\nNext: Next post: Metereologi


164 m² Maitolantie 9, 54800 Savitaipale Omakotitalo 5h myynnissä - Oikotie 15944742\nMyytävät asunnot Savitaipale Savitaipale Maitolantie 9, 54800 Savitaipale\n65 000 €164 m²\nMaitolantie 9, Savitaipale, Savitaipale5h,k,s ja 2h,kk\nSavitaipaleen kirkonkylässä kaikkien palvelujen äärellä tilava talo vaikka kahdelle eri taloudelle. Oma tontti 1645 m2. Pihalta ja parvekkeelta näkymät Kuolimolle. Iso lämmin autotalli. Käyttövesiputket uusittu 2018. Kuntotarkastus tehty 1/2020.\nMaitolantie 9, 54800 Savitaipale\n5h,k,s ja 2h,kk\nPeilikaappi, peilit, lattialämmitys (kph, sauna), erillinen wc (2).\nKäyttövesiputket uusittu 2018 ja vesikalusteita uusittu (viemärit muovia). Osa pattereista uusittu, ilmalämpöpumppu 2009, Kylpyhuoneen lattialämmitys 1983, remontoitu samalla. Karaattilevyverhous 1983-1985 ja lisäeristys. Ikkunoihin lisätty kolmas lasi 1990-luvulla. Sadevesijärjestelmä 2000-luvun alussa.\nSavitaipaleen koulukeskus (etäisyys n. 1 km), Kissankello (etäisyys n. 1 km), S-Market, K-Market (etäisyys n. 0.8 km), Savitaipaleen palvelut (etäisyys n. 1 km)\n396,34 € / m2\nn. 20000 Kvh vuodessa\nTalo ollut asumattomana, mutta lämmitettynä..\nSuora sähkölämmitys, ilmalämpöpumppu yläkerrassa.\nSavitaipale Taipalsaari Lemi Lappeenranta Puumala Luumäki Kouvola Mikkeli Mäntyharju Hirvensalmi Sulkava Kotka Imatra Loviisa Heinola Savonlinna Hamina Iitti Joutsa Kangasniemi Ruokolahti Juva Pertunmaa Pyhtää\nSavitaipale Marttila Pettilä Luotolahti Rahikkala Karhula Kokkola Peltoinlahti Kurhila Solkei Kärpänen Lamminpää Niinimäki Lyytikkälä Paukkula Virmajärvi Vitsai Susivuori


Kirjan kirjoittaja: Petteri Hakala ja Lalle Michelsson\nLuin Myynninmurtajat kirjan kehittääkseni lisää myyntitaitojani sekä saamalla konkreettisia apuja Taivas+ Helvetti projektiin, jossa jälleen myymme kirjaa sekä haastamme yrityksiä lahjoitus haasteeseen.\nEdelliseen myyntikirjaani verrattuna (Perusmyyjästä Supermyyjäksi) myynninmurtajat kirja oli siinä mielessä parempi, että siinä kerrottiin todellisten casejä sekä konkreettisia vinkkejä siihen kuinka voi oppia paremmaksi myyjäksi. Eikä vain jaariteltu siitä minkälainen hyvä myyjä on. Kirjassa näkyy, että sen ovat kirjoittaneet ns. tekemällä ja kokemuksien kautta oppineet myyjät.\nPoimin kirjasta kaksi täysin konkreettista asiaa, joista on minulle paljon apua näin projektin alkuvaiheessa.\nKyseisessä projektissa tulen tekemään suoranaista puhelinmyyntiä sekä buukkaamaan ”isompia” myyntikäyntejä puhelimessa.\nKirja tarjoaa puhelin soiton suunnitteluun hyvän muistilistan:\n– Kerää tietoa kohteesta ha ihmisistä\n– Aseta tavoite\n– Mieti vastaväitteet – miksi asiakas ei tapaa sinua, ja niihin vastaukset\n– Mieti mikä asiakasta eniten kiinnostaa ja tee siitä avauslause\n– Varaa kalenteristasi kaksi eri aikaa, jotka sopivat sinulle ja tarjoa ne asiakkaalle\nLisäksi kirjassa on ytimekäs esimerkki, miten puhelinkeskustelu voisi mennä.\nPuhelin soitosta tärkeimmäksi asiaksi koin avauslauseen merkityksen. Annetaan asiakkaalle, joku hyöty. Syy miksi hänen kannattaa kuunnella tai tavata minut. Esimerkiksi: ” Haluaisin tavata keskustellakseni siitä, miten saattaisi olla mahdollista saada teille jotain hyötyä aikaiseksi” (äkkiä avauslause syrjään ja jatketaan) ”Sopisiko sinulle, että tavataan ensiviikon maanantaina..” Mitä asiakaskohtaisempi avauslause on, sen parempi. Tämän takia tietojen kerääminen on tärkeää. Taivas + Helvetti projektissa avauslause voisi koostua vaikka seuraavista asioista: Työntekijöiden kehittäminen, työntekijöiden joululahja, nuorten tulevaisuuden takaaminen, nuortein syrjäytymisen ehkäisy, lisä tuotto jälleen myynnin kautta, yrityksen näkyvyys ym.\nKun myyntikäynti on saatu buukattua, on aika siirtyä käynnin suunnitteluun. Myöskin tähän alueeseen kirja tarjoaa hyvän muistilistan.\n– Analysoi kohdetta – Käytä nettiä\n– Aseta varatavoite\n– Valitse yhteyshenkilöt\n– Miksi asiakkaan kannattaa ostaa – listaa kaikki hyvät asiat, joita asiakas saa\n– Mieti miksi asiakas ei ostaisi – mieti valmiiksi vastaväitteet\n– Valitse apuvälineet (esitteet, esitykset ym.) – laita ne järjestykseen\n– Missä tapaatte? – Kenttä etu\n– Milloin kannattaa tehdä päätöskäynti tai puhelu?\n– Mieti mielenkiinnon herättäjät ja tee avauslause valmiiksi\nMyynti tilanteeseen ei voi koskaan varautua täysin. Ikinä ei voi varmaksi tietää mitä tulee tapahtumaan tai ostaako asiakas. Tärkeintä on ottaa etukäteen asioista selvää siten, ettei homma kaadu silkkaan tyhmyyteen. Kuten kirjassakin sanotaan: myyjäksi ei synnytä vaan siihen opitaan. Kirjoja lukemalla saa hyvän pohjatiedon, mutta itse oppiminen tapahtuu käytännön työllä. Jos asiat ja kun asiat eivät mene juuri niin kuin olin suunnitellut niin mitäpä siitä. Jokaiselle asiakkaalle ei voikaan myydä, eikä kaikkien ihmisten kemiat yksinkertaisesti kohtaa vaikka itse asia olisikin hyvä. Tärkeintä on yrittää ja jaksaa painaa aina eteenpäin lannistumatta sekä oppia ja kehittää itseään aina jokaisesta käynnistä. Tämän vuoksi varsinkin epäonnistuneista käynneistä on hyvä tehdä joku koonti.\nPitää vaan muistaa mennä myyntitilanteisiin asiakkaan hyöty pääpointtina- Puhua yhdellä suulla ja kuunnella kahdella korvalla, tässä oikeassa suhteessa.\nAhkeruus on hyvinä ja huonoina aikoina paras tapa menestyä. Mitä enemmän soitan, buukkaan, käyn ja myyn sitä isommat mahdollisuudet on saada kauppaa ja sitä enemmän kehityn.